24sata.info - VIDEO / Paddy Ashdown: Smjene koje sam pravio dovele su do hapšenja Karadžića i Mladića\nVIDEO / Paddy Ashdown: Smjene koje sam pravio dovele su do hapšenja Karadžića i Mladića\nAutor A. A. 18. 03. 2014. • 13:40\nGovoreći o pitanju koje se postavlja, a to je kako preći izvan Dejtona, Ashdown je podsjetio na svoje riječi iz 2002. godine, kada je došao u BiH: "Dejton nam može biti pod, ali ne može biti plafon."\nVIDEO / Paddy Ashdown / AA\nBritanski diplomata Paddy Ashdown, bivši visoki predstavnik u Bosni i Hercegovini, u obraćanju medijima na Rose-Roth seminaru u Sarajevu, kazao je da je mišljenja da brojne zapadne vlade prave reviziju situacije u BiH.\n"Centar problema za BiH je to što BiH nije funkcionalna država. Niko ne želi vidjeti centraliziranu BiH. Državni nivo mora biti u stanju da radi efikasno da bi zemlja mogla biti članica EU", pojasnio je Ashdown.\nPrema njegovim riječima, cilj svake politike danas mora biti to da se napravi funkcionalna država.\n"Kada smo formirali jedinstvenu vojsku, prešli smo izvan granica Dejtona", pojasnio je on.\nNa novinarsko pitanje da li smatra da su smjene koje su napravljene za vrijeme njegovog mandata bile opravdane, Ashdown je odgovorio protupitanjem: "Da li je podiglo ili smanjilo tenzije to što su Radovan Karadžić i Ratko Mladić završili u Hagu?"\n"Ja bih rekao da je smanjilo tenzije, jer je stvorilo okolnosti za održivi mir. Skoro svaka smjena koju sam napravio bila je iz razloga nesaradnje sa Haškim tribunalom", pojasnio je on.\nKako je kazao, ne možete imati održivi mir u BiH ako primarne arhitekte užasa nisu tamo gdje trebaju biti, u Hagu, kao predmet odluka i presuda Haškog tribunala.\n"Kada sam došao ovamo, Hag je potraživao 50 zločinaca. Kao rezultat posla koji smo mi obavili i pritiska koji smo izvršili na vlasti u BiH, 12 ili 13 je završilo u Hagu gdje su procesuirani, čime je otvoren put i za Karadžića i Mladića", kazao je Ashdown.


Istraga prodaje NIS-a: Jednim udarcem dve muve\nHoće li istraga prodaje NIS-a ruskom Gaspromnjeftu pogoršati odnose Srbije i Rusije, na šta je upozorio bivši predsednik Srbije Boris Tadić ili ona ni na koji način te odnose neće poremetiti, što je ustvrdio premijer Aleksandar Vučić?\nKakav god bio odgovor na ovo pitanje, svakako je legitimno zapitati se zašto se baš sada, dakle, šest godina nakon prodaje NIS-a Rusima, i dve i po godine nakon dolaska Vučićeve Srpske napredne stranke na vlast, pokreće istraga te privatizacije?\nKrije li se iza ovog tajminga širi politički kontekst i svodi li se na pogoršanje odnosa između Rusije i Zapada? Da li srpska vlast, kako piše ruski dnevnik Komersant, pokretanjem ove istrage pokušava da manevriše u atmosferi sukoba između Moskve i Brisela? Je li možda u pozadini ove istrage namera Beograda da pošalje dvostruku poruku, da jednim udarcem ubije dve muve: pokazivanjem mišića da izvuče više prihoda za sebe od NIS-a u situaciji kada je Moskva pod rastućim političkim i ekonomskim pritiskom Zapada i, na drugoj strani, da demonstrira Zapadu da ne ide baš sasvim niz dlaku Rusiji?\nSpoljnopolitički komentator Boško Jakšić za RSE kaže da je ukrajinska kriza, odnosno, zaoštravanje odnosa između Zapada i Rusije, očigledno katalizator ovog pokušaja srpske vlasti da preispita ugovore koji su sa Rusijom ranije sklopljeni.\n“Tajming najave te istrage treba gledati u kontekstu širih odnosa, sada zakomplikovanih, između Evropske unije i Rusije i stavio bih ga u kontekst političkog balansiranja. Dakle, ako se sada nagoveštava istraga ugovora sa Gaspromom, onda je to prikupljanje poena na Zapadu time što će Srbija da pokaže da ume da odgovori i da na neki način zaoštri odnose sa Rusijom”, ocenjuje Jakšić, ali dodaje da je to zakasnela stvar zato što je taj ugovor već potpisan i zato što nije u pitanju državni ugovor. U međuvremenu je osnovana i zajednička kompanija, privatno preduzeće, sa većinskim ruskim vlasništvom i nije jasno kako premijer Vučić može da se upliće u jedan takav ugovor.\nDok je Moskva bila u boljoj poziciji na međunarodnoj sceni, ovako nešto bilo je nezamislivo, dodaje ovaj naš sagovornik. Međutim, nekako istovremeno sa zapadanjem Rusije u nemilost Zapada zbog njene uloge u ukrajinskoj krizi, Tanja Mišćević, šefica Pregovaračkog tima Srbije u pristupnim pregovorima sa Evropskom unijom, krajem februara izjavljuje da Srbija treba da preispita svoj spoljnopolitički kurs, pri čemu će bilateralna saradnja Srbije sa Rusijom morati da bude „modifikovana u skladu sa spoljnom politikom Evropske unije“.\nA premijer Vučić, podseća Jakšić, tokom posete Rusiji početkom prošlog meseca jasno je domaćinima stavio do znanja da Srbija želi da postane članica Evropske unije, a uz to im je prvi put najavio da će pokrenuti pitanje iznošenja profita i naplate rudne rente u Srbiji. To je bio prvi nagoveštaj da će Srbija pokušati da koriguje ugovor sa Gaspromom koji sadrži mnoge nepovoljne elemente po interese Srbije.\nDok Vučić i drugi prvaci koalicije uveravaju da pokretanje istrage prodaje NIS-a Rusima neće uticati na pogoršanje odnosa Srbije i Rusije, Jakšić smatra da će se to odraziti na odnose između dveju zemalja:\n“Sama najava pokretanja istrage već je sama po sebi šum u odnosima Srbije i Rusije. Dakle, to je jedna stvar koja je bila gotovo nezamisliva do skora. Ako se vratimo malo unazad, setićemo se da je prve kritike na taj način upućivala bivša ministarka energetike Zorana Mihajlović i javna je tajna da je ona taj resor izgubila upravo zbog pritiska Moskve, što pokazuje koliko je taj pritisak snažan. A sada, kada je premijer najavio istragu, mislim da će to ojačati pritiske i, po principu spojenih sudova, Srbija će pokušati da odigravanjem na kartu Gasproma stekne pozitivne poene u Briselu i Vašingtonu”, veruje Jakšić.\nSrbija je sada u tako ozbiljnoj finansijskoj krizi da ne može više sebi da priušti nepokretanje spornih pitanja u odnosima sa drugim zemljama, a pitanje energetike nesumnjivo je izvor napetosti između Beograda i Moskve, ocenjuje Dušan Lazić, bivši ambasador Srbije u Ukrajini.\nU odgovoru na pitanje zašto je baš sada a ne ranije pokrenuta istraga prodaje NIS-a Rusima on takođe upućuje na kontekst ozbiljne krize odnosa između Zapada i Rusije, kao i na nužnost da je pred Srbijom sve hitniji i neodložniji nalog da se spoljnopolitički usaglasi sa Evropskom unijom, sa kojom o članstvu već pregovara. Uz to je pred zemljom već od prvog dana sledeće godine međunarodna obaveza na koju mora adekvatno odgovoriti:\n“Srbija već od prvog januara iduće godine postaje predsedavajuća Organizaciji za evropsku bezbednost i saradnju, te svoju politiku i te kako mora potčiniti osnovnom toku međunarodne politike”, ističe Lazić i podseća da se poslednjih dana mogu registrovati izvesne promene kad je u pitanju opredeljivanje Srbije u vezi sa Ukrajinom:\n“Mi već izvesno vreme govorimo, ali samo deklarativno, da priznajemo teritorijalni integritet Ukrajine, uključujući i Krim; najpre smo, dakle, to govorili načelno, bez uključivanja Krima u integritet Ukrajine, a sada uključujemo i Krim. Videli ste da je to u predsedništvu države bilo relativizovano, ali poslednja izjava koju sam ja pre par dana pročitao govori da se i taj centar prilagođava novim trendovima, pa tako sada i on izričito govori o priznavanju teritorijalnog integriteta Ukrajine, uključujući i Krim”, kaže Dušan Lazić.\nVučić i NIS: Gde to škripi


"Evro Book" na Međunarodnom sajmu knjiuga u Moskvi\n„Evro Book“ na Međunarodnom sajmu knjiuga u Moskvi\nTanjug 7. septembra 2018. 13:11\nMOSKVA – Na 31. Međunarodnom sajmu knjiga u Moskvi, najvećem međunarodnom sajmu knjiga u Rusiji i bivšim sovjetskim republikama i jednom od najvećih kulturnih događaja u ovom delu sveta, „Evro Book“ je jedini srpski izdavač koji samostalno izlaže iz Srbije.\nKako je saopštio ovaj izdavač, on već više godina nastupa na moskovskoim Sajmu knjiga gde njegove knjige za decu privlače veliko interesovanje.\nU Moskvi je „Evro Book“ predstavio nova domaća dečija izdanja – bajke, basne, knjige aktivnosti, edukativne knjige i bojanke. Stara izdanja već dugo privlače pažnju brojnih izdavačkih kuća, što se vidi i kroz više od 40 ugovora o prodaji prava u 15 država sveta.\nPosebnu pažnju ove godine privlači nova Evro Book edicija „Priče iz davnina“ i prva knjiga u toj ediciji „Carević Ivan i žar-ptica” po motivima stare ukrajinske bajke.\nTakođe izloženo je novo izdanje ove kuće iz edicije Zaboravljene priče „Ole Spavajko”, zaboravljena priča Hansa Kristijana Andersena, sa prelepim ilustracijama Ane Grigorjev.\nSajam u Moskvi se zatvara u nedelju 9. septembra.


Lukšić: Pitanja Prevlake i Sutorine neće usporiti pregovore sa Evropskom unijom | EUME\nNaslovnica Press info Press Pregovori o pristupanju Lukšić: Pitanja Prevlake i Sutorine neće usporiti pregovore sa Evropskom unijom\nLukšić: Pitanja Prevlake i Sutorine neće usporiti pregovore sa Evropskom unijom\nNeriješeno pitanje razgraničenja sa Hrvatskom i aktuelizovanje priče o Sutorini neće uticati na pregovarački proces Crne Gore sa Evropskom unijom (EU), ocijenio je šef crnogorske diplomatije Igor Lukšić, navodeći da pregovori idu planiranom dinamiko i da očekuje otvaranje još sedam poglavlja ove godine.\nOn je u intervjuu agenciji MINA rekao da su Crna Gora i Hrvatska saglasne da pitanje Prevlake rješavaju pred Međunarodnim sudom pravde, dok je pitanje razgraničenja sa Bosnom i Hercegovinom (BiH) usaglašeno na ekspertskom nivou i, kako je naveo, nema postora za njegovo preispitivanje.\n„Kad je u pitanju Prevlaka, mozda djeluje da stvari idu sporo, ali aktivno idu u smjeru institucionalnog razrješenja problema”, kazao je Lukšić.\nOn je podsjetio da su Crna Gora i Hrvatska 2002. godine potpisale privremeni protokol koji reguliše to pitanje i koji je do sada, kako je naveo, uglavnom korektno primjenjivan.\n„Nesumnjivo je, međutim, da postoji interes obje strane da se to pitanje trajno riješi, za šta postoje dvije opcije – razgraničenje bilateralnim putem, kroz pregovore, i iznošenje slučaja pred neku međunarodnu instancu”, pojasnio je Lukšić.\nPrema njegovim riječima, očigledno je, uprkos pokušajima, da nije realno doći do adekvatnog bilateralnog rješenja.\n„I naši pokušaji da se dođe do neke vrste privremenog rješenja kada je u pitanju eksploatacija podmorja, dakle dijela akvatorija koji nije obuhvaćen privremenim protokolom, ne idu tako lako, s obzirom na to da postoji izražen ekonomski interes obje strane”, kazao je Lukšić.\nJasno je, kako je naveo, da je iznošenje slučaja Prevlake pred neku međunarodnu instancu mnogo realnija opcija.\n„Kao jedno od rješenja, ka kome idemo, je da slučaj iznesemo pred Međunarodni sud pravde. Ta je opcija postojala i ranije, ali nijesmo mogli definisati sve elemente specijalnog ugovora koji otvara put da se predmet iznese pred Sud u Hagu”, rekao je Lukšić.\nKako je pojasnio, da bi dvije strane mogle iznijeti svoje stavove i sučeliti argumente u tom sudu, potrebno je da potpišu specijalni sporazum koji se ratifikuje u parlamentima dvije države i omogućava otvaranje postupka pred sudom.\n„Mi smo u drugoj polovini prošle godine iskazali naš interes da idemo u tom pravcu. Hrvatska se saglasila, i oni su nam dostavili ekspertsku verziju takvog sporazuma za koju mi smatramo da je dobra osnova koja može da posluži za koncipiranje konačnog teksta, koji bi bio upućen parlamentima”, rekao je Lukšić.\nOn je kazao da narednih dana očekuje intenziviranje komunikacije „kako bismo hrvatskoj strani iznijeli naše stavove i bili u prilici da, ubrzo nadam se, potpišemo specijalni sporazum i uputimo ga u parlamentarnu proceduru”.\nLukšić je naglasio da to što je Hrvatska poslala Crnoj Gori nije predlog za razgraničenje nego, kako je naveo, nužni korak u pravcu otvaranja spora da bi i jedna i druga strana bile u prilici da sudu iznesu argumente.\n„To je tehnički sporazum kojim se, ukoliko su dvije strane saglasne, otvara postupak, definiše redosljed iznošenja slučaja, način vođenja procesa i tako dalje. U svakom slučaju, imamo potrebu da u još jednoj rundi razgovora provjerimo određena rješenja, kako ne bi bilo ništa sporno”, precizirao je on.\nUpitan da li pitanje Prevlake može uticati na evorpski put Crne Gore, i postoji li bojazan da Hrvatska, u nekom trenutku, blokira pregovore, Lukšić je rekao da ne misli da je takav scenario realan, iz više razloga.\nOčigledno je, kako je naveo, da su obje strane zainteresovane da se dođe do trajnog rješenja, što znači da postoji bilateralna spremnost.\n„Drugo, Hrvatski sabor je donio rezoluciju o evropskim integracijama ističući da neće bilateralna pitanja koristiti kao instrument za usporavanje pregovora drugih država sa EU. Dakle, u ovom trenutku to ne izgleda kao realan scenario, i zaista vjerujem u naš skori dogovor nakon otvaranja postupka pred sudom u Hagu i donošenje konačne presude”, naveo je Lukšić.\nUpitan da li na pregovore može uticati činjenica da su pojedini političari u BiH pokrenuli pitanje Sutorine koja, po njihovom mišljenju, treba da pripadne toj državi, i da se sa time otvara još jedno sporno pitanje sa susjedima, Lukšić je rekao da to pitanje ni u BiH još nije dobilo formalizaciju bilo koje instance.\nSvaka zemlja, pojasnio je, ima način na koji neki međunarodni ugovor u unutrašnjoj proceduri dovodi do ratifikacije.\n„BiH se opredijelila za još jednu provjeru načina na koji je ovaj postupak vođen ranije. Međutim, po nama tu nema postora za bilo kakav razgovor ili preispitivanje onoga što je već ranije na ekspertskom nivou usaglašeno”, kazao je Lukšić.\nOn je podsjetio da je Sporazum o razgraničenju parafiran, i da je „prošao Vladu Crne Gore i Vijeće ministara BiH”.\n„Jedino preostaje je da se potpiše i ratifikuje, i time zaista bude dobar primjer kako države na ovim prostorima mogu rješavati bilateralna pitanja kroz dijalog i dobrosusjedske odnose”, dodao je Lukšić.\nOn je ocijenio da je to pitanje nepotrebo otvoreno, i da se time samo doprinosi političkim tenzijama u regionu.\n„Nadam se da će, u narednim sedmicama i mjesecima, BiH donijeti odluku da potpiše sporazum koji je već parafiran. Što se tiče implikacija na pregovarački proces, ne vidim da bi to ni na koji način moglo da utiče na pregovore Crne Gore sa EU”, kazao je Lukšić.\nOn je ocijenio da pregovori Crne Gore sa EU idu planiranom dinamikom.\n„Sve što smo planirali kada smo ušli u ovu fazu pregovora odvija se željenim tempom. Već je otvoreno 16 poglavlja”, rekao je Lukšić.\nPrema njegovim riječima, ova godina je jako važna što se tiče nastavka pregovora.\n„U prvoj polovini naredne godine očekuje nas ocjena da li smo ispunili privremena mjerila kada su u pitanju poglavlja 23 i 24. Ne treba ispustiti iz vida da je to temelj pregovaračkg procesa i da dalji napredak Crne Gore, odnosno otvaranje novih i zatvaranje već otvorenih poglavlja, podrazumijeva i konstantan napredak u oblasti vladavine prava”, naglasio je Lukšić.\nOn je podsjetio da su u prethodnom periodu donesene ustavne promjene, „ekipiran, u najvećem dijelu, pravosudni sistem, a predstoji i usvajanje jednog broja zakona uskoro u parlamentu”.\n„Preostaje da primjenom zakonskih rješenja dokažemo da naše institucije mogu posvećeno i kvalitetno dovesti proces do kraja – od istražnih radnji, podizanja optužnice, kvalitetnog i transparentnog sudskog postupka, do toga da možemo reći da postoji bilans rezultata, da institucije funcionišu i da mogu, u bilo kom slučaju, kredibilno i u skladu sa najboljom evropskom praksom da presuđuju”, naveo je Lukšić.\nOn je naglasio da nije bitno samo usvajanje zakona, nego pokazati da Crna Gora ima instituciomalni kapacitet da primjenjuje zakone.\n„Ne treba, naravno, ignorisati ekonomsko upravljanje i reformu javne uprave, ali ipak će i Evropska komisija i zemlje članice u narednom periodu dominantno ocjenjivati naš uspjeh kada su u pitanju ova poglavlja”, pojasnio je Lukšić.\nVažno je, kako je naveo, da su u Crnoj Gori svi toga svejsni.\n„U ovom trenutku imamo pripremljene pregovaračke pozicije za još sedam poglavlja, i na to bi stavili akcenat ove godine. Ako sve bude išlo kako treba, mislim da bi do kraja naredne godine trebalo da imamo sva poglavlja otvorena, što bi bio solidan tempo pregovaračkog procesa”, zaključio je Lukšić.


Kurc odbacio optužbe za proneveru i korupciju: Montirani procesi\nSvet Autor:FoNet06. okt. 202120:588 komentara\nAustrijski kancelar Sebastijan Kurc odbacio je optužbe Tužilaštva za privredni kriminal i korupciju koje je protiv njega i nekoliko članova vladajuće Austrijske narodne stranke povelo istragu zbog pronevere i korupcije i nazvao ih montiranim procesima.\n„Sada imamo nove istrage i opet se radi o konstruisanim optužbama po istom šablonu: tu se SMS poruke fragmentiraju, stavljaju u pogrešan kontekst i oko svega toga se isplete pravno-krivična konstrukcija“, rekao je Kurc u Brdu kod Kranja, gde je prisustvovao samitu o Zapadnom Balkanu.\nAustrijska policija pretresla prostorije vladajuće stranke zbog podmićivanja\nKurc je podsetio na optužbe na njegov račun i na račun ministra finansija Gernota Blumela tokom istrage oko takozvane afere Ibica, koje su se kasnije pokazale natačnim.\nTužilaštvo je danas izvršilo pretres u nekoliko ministarstava i u kancelariji premijera zbog sumnje na proneveru i korupciju protiv Kurca i još devetero političara, među kojima je i nekoliko bliskih saradnika austrijskog kancelara.\nProtiv Kurca se već vodi istraga zbog sumnje u davanje lažnog iskaza pred parlamentarnom komisijom koja se bavila aferom Ibica.


U Kumodražu je planirano izvođenje radova na izgradnji cevovoda za vodu i kanalizaciju u naselju Kumodraž u vrednosti od 55 miliona dinara. Idejni projekat obuhvata izgradnju sekundarne fekalne kanalizacione mreže u regulaciji postojećih saobraćajnica Sokače, Stepenička, Srednja, Kružna, Jabuka, Stara i u delovima ulica Oktobarska, Majska, Milana Živkovića, Topola, LJubičica, Listopadna i Gunjak u naselju Kumodraž.\nU Belom Potoku u planu je izgradnja pristupnih puteva do glavnog objekta Postrojenje za prečišćavanje otpadnih voda, gradnja saobraćajnih površina uz objekat koje treba da omoguće kretanje i manevar komunalnih i protivpožarnih vozila kao i komunalna staza kojom se omogućava povezivanje postrojenja sa spoljnom saobraćajnom mrežom. Vrednost nabavke je 15 miliona dinara.\nradovi Voždovac vesti vesti Beograd\nNOĆ U BEOGRADU: U saobraćajnoj nesreći povređen muškarac\n24. 01. 2022. u 07:26\nMALIŠANI S KOSMETA NA TARI: Centar dečjih letovališta beograda bio domaćin učenicima tokom zimskog raspusta\n24. 01. 2022. u 06:50\n32 PREMINUO PACIJENT IZ SANITETA KOJI JE IZGOREO NA PUTU ZA NIŠ: Brat i sestra tvrde - Umro je pod sumnjivim okolnostima (FOTO)


Dejanović: Nagrade firmama za razumevanje - Naslovi.net vesti\nDejanović: Nagrade firmama za razumevanje\nMinistarka zadužena za populacionu politiku Slavica Đukić Dejanović izjavila je danas da je PKS napravila prvi korak za sertifikaciju socijalno odgovornih preduzeća time što će već ove godine dodeliti nagrade onima koji imaju najveći stepen razumevanja za roditeljsku funkciju i usklađivanje rada i roditeljstva.\nVeć ove godine ćemo dodeliti nagrade onima koji imaju najveći stepen razumevanja za usklađivanje rada i roditeljstva. Mogu da konkurišu mala, srednja i velika preduzeća, rekla je Đukić Dejanović gostujući u Dnevniku RTS. Kaže da... »\nDejanović: "Prijatelja porodice" biće više\nBEOGRAD - Ove godine biće dodeljene nagrade firmama koje rade na usklađivanju rada i roditeljstva, najavila je danas ministarka bez portfelja zadužena za demografiju i populacionu politiku Slavica Đukić Dejanović.\nOna je dodala da se u svim resornim ministarstvima radi na usklađivanju podzakonskih akata kako bi novčana mera za podsticaj roditeljstva počela da se primenjuje od 1. jula. Đukić Dejanović je za RTS istakla da je Privredna... »\nNagrade za firme koje usklađuju rad i roditeljstvo\nMinistarka Slavica Đukić Dejanović kaže da će ove godine biti dodeljene nagrade firmama koje rade na usklađivanju rada i roditeljstva.\nMinistarka zadzuđena za popupacionu politku Đukić je za RTS rekla da se u svim resornim ministarstvima radi na usklađivanju podzakonskih akata kako bi novčana mera za podsticaj roditeljstvu počela da se primenjuju od 1. jula.... »\n"Stimulativne nagrade za firme koje usklađuju rad i roditeljstvo"\nMinistarka zadužena za populacionu politiku Slavica Đukić Dejanović kaže za RTS da će ove godine biti dodeljene nagrade firmama koje rade na usklađivanju rada i roditeljstva. Dodaje i da se u svim resornim ministarstvima radi na usklađivanju podzakonskih akata kako bi novčana mera za podsticaj roditeljstvu počela da se primenjuju od 1. jula.\nSlavica Đukić Dejanović rekla je gostujući u Dnevniku RTS-a da je PKS napravila prvi korak za sertifikaciju socijalno odgovornih preduzeća time što će već ove godine dodeliti nagrade onima koji imaju najveći stepen razumevanja za... »\nVice pre 13 minuta


Brojne aktivnosti učenika MSŠ Srebrenik - Radio Srebrenik\nHomeVIJESTISREBRENIKBrojne aktivnosti učenika MSŠ Srebrenik\nBrojne aktivnosti učenika MSŠ Srebrenik\nOdgoj i obrazovanje kompletne ličnosti ne znači samo školovanje učenika. Posebnu pažnju je potrebno posvetiti razvoju moralnih i kulturnih vrijednosti, sportskih vještina, humanom odnosu, empatiji itd. Imajući u vidu multidisciplinaran pristup odgojno-obrazovnom procesu učenici Mješovite srednje škole Srebrenik su sa svojim mentorima u proteklom periodu realizovali niz aktivnosti.\nUčenici III razreda vozač motornih vozila, koji su bili učesnici Kviza znanja, u organizaciji Ministarstva trgovine, turizma i saobraćaja, realizovali su stručno-edukativnu ekskurziju te posjetili Fakultet za saobraćaj i komunikacije Univerziteta u Sarajevu. Tom prilikom su se upoznali sa mogućnostima koje nudi ova visokoškolska ustanova, koristili simulatore letenja i vožnje te susreli sa najsavremenijim uređajima i tehnologijama u oblasti cestovnog, zrakoplovnog i ostalih vidova saobraćaja.\nObiježavanje 22. aprila Dana planete Zemlje je proteklo u aktivnostima koje imaju za cilj podizanje svijesti ljudi o važnosti životne sredine, zaštiti ekosistema, očuvanju biodiverziteta a samim time i planete Zemlje uopste. Učenici i njihovi mentori su realizovali akciju “Jedan učenik, jedan cvijet” te su uredili školsko dvorište, zasadili novo cvijeće te uljepšali naše okruzenje i učinili ugodnijim boravak u školi.\nU sportskoj dvorani Srebrenik upriličena su odmjeravanja snaga iz domena sporta. Takmičenje u fudbalu, koje je proteklo u sportskom duhu, fer i korektnoj igri te pružilo pregršt lijepih poteza, na kojima bi pozavidjeli i daleko veci znalci, privuklo je dosta pažnje, kako učenika tako i profesora. U završnici, prepunoj uzbuđenja, najuspješnija je bila ekipa IV razreda I smjene (gimnazija, ekonomska).\nPrevious articleKit dug 15 metara snimljen u Jadranskom moru\nNext articleKljučna presuda: Sud BiH odlučio da su članovi CIK-a zakonito imenovani


„Bojim se da nam se crta META na čelu“ (foto, video) – Krstarica\nV. B. 15. marta 2019. 15:52\nProfesor Fakulteta za bezbednost Zoran Dragišić kaže da teroristički napad koji se dogodio na Novom Zelandu stavlja Srbe i Srbiju u negativan kontekst, zbog čega postoji opasnost od terorističkih napada i na teroritoriji Srbije i Republike Srpske. Analitičar Aleksandar Radić kaže da to što je slušao srpsku muziku neće biti povod za napad u Srbiji.\n„Ako se krene sa histeričnim napadima na Srbe i Srbiju, bojim se da nam se crta meta na čelu. Ovo će sigurno prouzrokovati kontra-mere, neke nove akcije Islamske države i islamističkih terorista kao odgovor“, rekao je Dragišić za agenciju Beta.\n„Naši građani i ne znaju koliko su naše bezbednosne službe sprečile terorističkih napada i ne treba da znaju. Hoću da kažem da imamo dobar sistem bezbednosti“, ocenio je Dragišić.\nIspitati da li postoji veza između napadača i ekstremista iz Srbije i RS\n„Naši organi bezbednosti imaju informacije o terorističkim grupama na ovim prostorima, oni ih poznaju i postojanje bilo kakve veze treba otkriti. Ukoliko se utvrdi da postoje to nikako ne treba kriti“, poručio je on.\nDragišić je kazao da ukoliko se pokaže da Srbi nemaju veze sa ovim terorističkim napadom, da treba „jako upreti prstom na one koji vode propagandni rat protiv Srbije“.\nJakšić: Samo nam je ovo još trebalo\n„Ako se ispostavi kao tačno da je to neki pravoslavni zoro osvetnik, onda možemo da očekujemo da će oni uzvratiti udarac“, kazao je Jakšić agenciji Beta.\n„Samo nam je ovo još trebalo. Nema sumnje, neka osveta će biti“, kazao je on i dodao da bi onda cela ta priča bila politizovana u tumačenjima.\nRadić: To što je slušao srpsku muziku, neće biti povod za napad u Srbiji\nVojni analitičar Aleksandar Radić ocenio je da to što je napadač na Novom Zelandu navodno slušao i srpsku muziku nije i neće biti povod za eventualnu odmazdu i sličan takav napad u Srbiji, tim pre što teroristima i nije potrebno opravdanje za napad.\nU napadu na dve džamije na Novom Zelandu poginulo je 49 ljudi, saopštile su vlasti novi bilans stradalih. Novozelandski policijski zvaničnik Majk Buš rekao je novinarima da je za ubistva u Krajstčerču, trećem po veličini gradu u zemlji, optužen muškarac koji će se sutra pojaviti pred sudom.\nnovi zelandRadovan Karadžićterorizamteroristički napad


ronaldo zapretio srbiji prd mc odluke nas san je mudijal nas cilj katar nas put do tamo je nezaustavljiv\nKapiten reprezentacije Portugalije, Kristijano Ronaldo, ozbiljno se oštri pred meč odluke kada je plasman na Svetsko prvenstvo u pitanju.\nIzabranici Fernanda Santoša trenutno imaju bod manje od reprezentacije Srbije na tabeli grupe A, ali takođe imaju i meč zaostatka. Ipak, za očekivati je da će Ronaldo i drugovi na domaćem terenu savladati Luksemburg i ponovo zauzeti čeonu poziciju na tabeli, pred poslednju rundu kvalifikacija koja će se odigrati u novembru.\nSasvim je izvesno da će tada u duelu sa “orlovima” u Lisabonu ( 14. novembar), odlučiti ko će direktno na Mundijal u Katar 2022. godine, a ko će morati do njega da se probija kroz baraž.\nPortugalce pre ovog meča očekuje i gostovanje Irskoj, ali meč u Dablinu ne bi trebao da utiče na važnost susreta poslednjeg kola, ukoliko naravno šampion Evope iz 2016. prethodno ne izgubi od Luksemburga.\nPred utakmice odluke, Ronaldo se obratio navijačima putem društvene mreže Instagram, gde je uz fotografiju ispisao poruku u kojoj ističe da ne “ne postoji sila koja će zadržati njegov tim na putu do Mundijala”.\n- Isti ponos kao i uvek, kada je u pitanju predstavljanje moje zemlje. Pred nama je još jedan test koji moramo da prebrodimo, na putu ka ostvarenju naših ambicija i snova. Nezaustavljivo idemo ka cilju koji smo zacrtali, a to je plasman na istorijsko Svetsko prvenstvo u Kataru 2022. godine, istakao je Ronaldo i tako poslao jasnu poruku reprezentativcima Srbije.\nMeđutim, pitaće se tu ponešto i puleni Dragana Stojkovića Piksija, koji su u drugom poluvremenu prvog meča, odigranog na stadionu “Rajko Mitić”, pokazali da su i te kako sposobni da se suprotstave Portugalcima.\nPodsećamo, ovaj meč je završen nerešenim rezultatom 2:2, nakon što su “orlovi” nadoknadili dva gola minusa iz prvih 45 minuta.\nNadamo se da će ovoga puta reprizirati samo tu igru izdrugog dela, kada se činilo da ni pobeda nije tako daleko.\nIpak, pre toga treba u Beogradu savladati Azerbedžan i zaslužiti šansu da se sa Portugalcima borimo za prvo mesto.. Ovaj susret naš nacionalni tim igra u utorak 12. oktobra, od 20:45h.\nVideo: Gol Vlahovića za 1:0


Basista, pevač i kantautor poreklom iz Kameruna, Richard Bona, održao je u nedelju, 10. marta koncert pred punim beogradskim klubom Bitefartcafe. Koncert su posetili brojni muzičari, među kojima je u prvim redovima bio i Vasil Hadžimanov sa svojom ćerkom.\nBona na svom nastupu u Beogradu\nBona, dobitnik mnogobrojnih muzičkih nagrada, kao što su „Gremi“ i „Victories du Jazz Award“ oduševio je publiku svojom virtuoznošću na bas gitari i fenomenalnim glasom. Svojim nastupima je dokazao da je sjajan muzičar i profesionalac koji ima moć da savlada gotovo bilo koji instrument i da nas svojim glasom odvede na mistično muzičko putovanje. Danas je jedan od retkih afričkih umetnika koji je stekao nedostižnu reputaciju na svetskom nivou.\nBeogradska publika imaće prilike da u narednom periodu prisustvuje i koncertu Nik West, Matije Dedića i Manua Katche-a, kao i Skarky Puppy-ja čijim se koncertom na Kalemegdanu završava prolećna sezona koncertnog serijala Musicology Barcaffè Sessions.


Exit fondacija podržala kampanju „#MladostNeLudost“\nPiše: EXIT Fondacija03.07.201430 aprila, 2018Nema komentara\nPočetna » Vesti » Exit fondacija podržala kampanju “#MladostNeLudost”\nExit fondacije podržala je danas početak kampanje „Mladost, ne ludost“ (#MladostNeLudost), u saradnji sa Agencijom za bezbednost saobraćaja i Ministarstvom omladine i sporta, a koja za cilj ima povećanje bezbednosti mladih u saobraćaju.\nTokom kampanje, na svim srpskim medijima biće emotivana dva radio i tv spota sa ciljem da se skrene pažnja široj javnosti o pitanju bezbednosti i odgovornosti u saobraćaju.\nPrvi „MNEL“ događaj biće upravo „Bezbedna zona“ na predstojećem EXIT festivalu.\n„U okviru EXIT festivala promovisaćemo Bezbednu zonu koja će na kreativan način pozitivno uticati na ponašanje posetioca u saobraćaju. Prikazivaćemo spot na video bimovima i promovisati akciju kod ljubitelja festivala. Naš glavni zadatak je da ove poruke učinimo prijemčljivim za mlade, jer oni više veruju svojim vršnjacima, a Exit festival, svi znamo, jeste upravo centralni događaj za mlade u našoj zemlji, ali i regionu“ – rekao je direktor EXIT festivala Dušan Kovačević.\nMinistar omladine i sporta Vanja Udovičić upozorio je na konferenciji za medije u prostorijama Kancelarije za mlade u Beogradu da u Srbiji u proseku nedeljno pogine troje mladih, a više od 100 bude povređeno.\nOn je apelovao na sve da udruže snage, kako bi se kroz edukaciju i efikasnije sankcije, pobedila ova porazna statistika.\n„Bezbednost mladih je, pored zapošljavanja, ključni problem našeg drušstva. I jedno i drugo zahtevaju multisektorski pristup i Ministarstvo omladine i sporta će kroz sve raspoložive resurse raditi na tome da pobedimo ovu lošu statistiku. Kod bezbednosti u saobraćaju bitne su dve dimenzije – edukacija i sankcije“, rekao je Udovičić.\nOn je podvukao da sankcije moraju biti efikasnije, a edukacija svakodnevna i konstantna, od vrtića do fakulteta.\nPrethodna vestSvi zajedno u borbi protiv narkomanije\nSledeća vestNovi Sad - centar okupljanja mladih iz celog sveta


Gradonačelnik Mićo Mićić posjetio fudbalere Radnika - NTV Arena\nGradonačelnik Mićo Mićić posjetio fudbalere Radnika\nGradonačelnik Bijeljine Mićo Mićić posjetio je večeras fudbalere Radnika koji se nalaze na pripremama na Zlatiboru.\nGradonačelnik je razgovarao sa igračima, stručnim štabom, uputio riječi podrške i istakao da će Grad i u narednom periodu biti uz ovaj klub.\nPored Gradonačelnika ekspediciju Radnika posjetio je i predsjednik UO Predrag Perković, te član uprave Milenko Zupur kao i predsjednik Nadzornog odbora Ivan Stević.\nU jednoj opuštenoj atmosferi članovi uprave su pohvalili rad ekipe na Zlatiboru, poželjeli im puno sreće u narednom periodu, objavljeno je na zvaničnoj stranici FK Radnik.\nVečeras će se na Zlatiboru održati i radni sastanak bijeljinaca sa predstavnicima FK Partizan, koji se takođe nalaze na Zlatiboru. Tema sastanka biće uspostavljanje konkretnije saradnje između ova dva kluba kao i mogućnost da Partizan gostuje u Bijeljini na generalci Radnika kada bi trebalo da se u funkciju zvanično puste i reflektori.\nTags: fk radnik, fudbal, mico micic, pripreme, radnik, sport\nRadnik remizirao sa Inđijom


Tramp: Pobedio bih na glasanju naroda da milioni nisu glasali nelegalno\nBeta 28. novembra 2016. 19:15\nNovoizabrani predsednik SAD Donald Tramp izjavio je da bi osvojio najviše glasova naroda na predsedničkom izborima da „nekoliko miliona glasača nije glasalo protivzakonito“.\n„Osvojio sam većinu glasova, ukoliko ne računate milione glasova ljudi koji su glasali nelegalno“, napisao je Tramp na svom nalogu na Tviteru.\nRepublikanac je naveo da je bilo „ozbiljne izborne prevare u Virdžiniji, Nju Hempširu i Kaliforniji.\nKako navodi agencija AP, Tramp nije izneo nikakve dokaze koji bi potkrepili njegove tvrdnje o izbornoj prevari, a njegov tim za prenos vlasti ukazivao je samo na nepravilnosti u registraciji birača.\nPonovno prebrojavanje glasona može ponovo da pokrene debatu o legitimnosti pobede Donalda Trampa. On je osvojio većinu glasova Elektorskog kolegijuma, ali je njegova rivalka Hilari Klinton osvojila više glasova.\nKako se navodi, kandidatkinja demokrata je na predsedničkim izborima 8. novembra osvojila dva miliona glasova više od Trampa, a očekuje se da će ta prednost rasti, jer prebrojavanje glasova nije završeno.\nIzborni tim Hilari Klinton najavio je da će prisustvovati ponovnom prebrojavanju glasova u državi Viskonsin, dodajući da tokom izbora nije primetila nepravilnosti.\n„Nameravamo da učestvujemo da bi osigurali da se proces odvija na način koji je pravedan prema svim stranama“, rekao je advokat Klintonove izborne kampanje Mark Ilijas.\nKandidatkinja zelenih za predsednika SAD Džil Stajn podnela je u petak zahtev za ponovno brojanje glasova Viskonsinu.\nZeleni su saopštili da će zatražiti i od suda u Pensilvaniji da naredi ponovno prebrojavanje glasova širom zemlje, ali je nejasno da li taj sud može da odlučuje o tom pitanju.\nDžil Stajn je navela da će podneti iste zahteve i u Mičigenu i Pensilvaniji, državama koje su Donaldu Trampu obezbedile pobedu.\nPojedine grupe i aktivisti su već tražili od Klintonove da zvanično traži prebrojavanje glasova u te tri države zbog sumnji u navodno hakovanje elektronskih glasova što je dalo prednost Trampu.\nPoraz Hilari Klinton na predsedničkim izborima 8. novembra je uglavnom posledica gubljenja izbora u državama Viskonsin, Mičigen i Florida, za koje se verovalo da idu skoro izvesno kandidatkinji demokrata.\nU Viskonsinu je Tramp dobio s razlikom od 0,7 odsto, u Mičigenu s 0,3 odsto, a u Pensilvaniji s 1,2 odsto.\nHilari Klinton je odmah posle izbora priznala poraz.


Uprava za indirektno oporezivanje tražila je od Suda BiH da zabrani Srpskoj prinudnu naplatu duga od raspodjele novca od PDV-a. Privremena zabrana suda ističe 11. septembra, ali su u Upravi tražili da Srpska taj novac sa računa UIO ne naplaćuje ni ubuduće.\nTraže i da im se vrati 4,6 miliona koje je Srpska uspjela da naplati prije nego što je Sud privremeno zabranio prinudnu isplatu.\n"Iz razloga što je to stvorilo mnogobrojne probleme u normalnom funkcionisanju UIO. Novac se, između ostalog, skidao sa depozitnih računa, gdje se nalazi novac građana BiH, koji su uplaćivali zbog depozitnih procedura. Mi smo morali da donosimo rješenja o povratu tog novca, međutim tog novca više nema", izjavio je Ratko Kovačević, portparol UIO BiH.\nUIO je predložila nekoliko načina na koje bi situacija bila riješena, ali u Upravnom odboru Uprave nisu prihvatili ni jedan. Između ostalog, predloženo je i da novac Srpska naplati sa računa Ministarstva finansija i trezora BiH. Iz tog Ministarstva nam kratko odgovaraju da oni o tome ne odlučuju.\n"Ministarstvo finansija i trezora BiH nema nadležnost da odlučuje o načinu provođenja sudskih presuda koje se tiču drugih institucija te Vam ne možemo dati bilo kakav komentar na Vaš upit", saopšteno je iz Ministarstva finansija i trezora BiH.\nSrpskoj je bitno da novac koji joj se duguje dobije, ali ne i sa kojeg računa. Kaže to za ATV ministar finansija Srpske, Zora Vidović. Sud je, poručuje Vidovićeva, prvo odlučio da se novac sa računa UIO naplati prinudno, a zatim tu prinudnu naplatu privremeno zaustavio. U sudske presude, tvrdi, Ministarstvo ne može da se miješa, ali Srpskoj će, kaže, na ovaj ili onaj način, novac morati da bude vraćen.\n"Mi nikako ne možemo dozvoliti i dopustiti da se to i dalje odugovlači, jer se odugovlači skoro godinu dana i očekujemo od 11. septembra da taj naš porez koji nije prebačen na vrijeme u Republiku Srpsku dobijemo, a sa kog računa ćemo ga dobiti, to nama uopšte nije bitno", naglasila je Zora Vidović, ministar finansija Republike Srpske.\nNovi koeficijenti za raspodjelu novca od indirektnih poreza su poslednji put usaglašeni prije dvije godine. Srpska je prije mjesec dana Sudu BiH uputila novu tužbu, jer se dug nagomilao na oko 30 miliona maraka. Federalna Vlada je uzvratila kontratužbom, ali za period nadoknade štete za 2012. i 2016. godinu.\nPremijer Radovan Višković poručio je da je tužba Federacije besmislena, i da bi prvo trebalo da isplati novac koji duguje Srpskoj.\nUIO BiH tužba protiv FBiH\nPeriod od sedam mjeseci\nUIO prikupila 292 miliona KM više nego prošle godine\nFederacija BiH pokreće tužbu protiv Srpske


Sanacija kanalizacione mreže - Sirmiuminfo\nSremska Mitrovica – Uporedo sa pružanjem usluga vodosnabdevanja i konstantnom brigom o što kvalitetnijem snabdevanju higijenski ispravnom vodom za piće, JKP Vodovod u okviru svojih delatnosti redovno održava i kanalizacioni sistem. U proteklom periodu akcenat je stavljen na sanaciju fekalne kanalizacije na tri lokacije – u ulicama Milana Tepića i Ivana Gorana Kovačića i u Naselju Matije Huđi.\nČesta zagušenja i dotrajali šahtovi prouzrokovali su probleme u funkcionisanju kanalizacionog sistema kroz povišen nivo vode u fekalnoj kanalizaciji. To je dovodilo do izlivanje vode u podrume, suterene, stanove u prizemlju. Na ovaj problem ukazivali su i stanari pojedinih delova grada.\nJedan od njih, Radoslav Nešić, stanar Ulice Ivana Gorana Kovačića u izjavi za medije je istakao da je kanalizacija u toj ulici izgrađena još 60-ih godina prošlog veka i da je s vremenom došlo do oštećenja i šahta i mreže. On je dodao i da su sve češća zagušenja radnici Vodovoda rešavali odgušenjem uz pomoć cisterne, a sada su se konačno stvorili uslovi da se uradi i neophodna rekonstrukcija.\nSanacija oštećenih delova kanalizacione mreže spada u redovne aktivnosti JKP Vodovod.\nBorislav Babić, v.d.direktora JKP Vodovod Sremska Mitrovica je naglasio da je u proteklih nekoliko nedelja posebna pažnja posvećena upravo ovom segmentu rada. „U Ulici Ivana Gorana Kovačića došlo je do sleganja šahta koji je izazvao i pucanje postojećeg cevovoda. Zamenom dela cevovoda i sanacijom šahta rešen je ovaj problem, čime je poboljšan dotok i normalizovano funkcionisanje sistema odvođenja otpadnih voda u ovom delu grada”, rekao je Babić.\nSličan problem nedavno je rešen u Naselju Matije Huđi, ispred zgrade broj 76, gde je sekundarni vod bio oštećen usled sleganja terena, što je otežavalo odvod iz zgrade prema uličnom vodu kanalizacije.\nU Ulici Milana Tepića, u Naselju Nikola Tesla rekonstrukcijom dela cevovoda,kao i samog šahta, sistem fekalne kanalizacije ponovo je doveden u funkciju. Iz kase JKP Vodovod za sve tri sanacije izdvojeno je oko 300 000 dinara.\nU JKP Vodovod će i dalje pratiti stanje na terenu, a u rešavanju problema od pomoći su svakako i građani koji sve uočene nepravilnosti mogu prijaviti na broj 626-200, a radnim danom posle 15 sati i vikendom na broj 626-533.


Uhapšena kriminala grupa koja je u Beogradu prodavala stanove umrlih osoba » Play Now\nUhapšena kriminala grupa koja je u Beogradu prodavala stanove umrlih osoba\nby Redakcija 1 studenoga, 2018, 5:19 pm 1.7k Views\nPolicija je u Beogradu uhapsila osam osoba osumnjičenih da su, uz falsifikovanu dokumentaciju, prodavali stanove preminulih, kao i one u vlasništvu Grada, saopšteno je danas iz Ministarstva unutrašnjih poslova Srbije.\nOni su uhapšeni u saradnji sa Tužilaštvom za organizovani kriminal u Beogradu, a osumnjičeni su da su kao kriminalna grupa izvršili krivična djela udruživanje radi vršenja krivičnih djela i prevara u saizvršilaštvu.\nZbog istih krivičnih djela protiv dvije osobe je podnesena krivična prijava u redovnom postupku, dok se za jednom osobom intenzivno traga, navodi se u saopštenju MUP-a.\nOni su osumnjičeni da su stanove preminulih i grada Beograda, a na osnovu falsifikovanih dokumenata, knjižili u zemljišne knjige Republičkog geodetskog zavoda na nekog od njih, a potom ih prodavali ispod tržišne cijene.\nNa ovaj način kriminalna grupa je stekla protivpravnu korist od 30.000.000 dinara oko 253.000 eura, a oštećeni su kupci, zakonski nasljednici preminulih i Grad Beograd.\nPolicija je pronašla i pripremljene falsifikovane ugovore o kupoprodaji nepokretnosti, ugovore o otkupu stanova, potvrde da su u cijelosti isplaćeni stanovi i više desetina falsifikovanih pečata državnih institucija.\nPrevious article Ovo su najjeziviji i najčudniji roboti na svijetu\nNext article Googleovi uposlenici širom svijeta protestuju zbog odnosa prema ženama u kompaniji\nby Redakcija 16 prosinca, 2019, 10:00 am\nby Redakcija 16 prosinca, 2019, 7:00 am\nby Uredništvo 8 listopada, 2019, 10:57 am\nby Uredništvo 8 listopada, 2019, 10:46 am


Nova skandalozna Miraševa ideja: Dođite sa krštenicom SPC i dobićete našu! - Sputnjik Srbija\n11:02 24.02.2021 (osveženo 11:18 24.02.2021) Preuzmite kraći link\nNa osnovu te krštenice, kako je smislio Miraš, Srbima će biti promenjena nacionalnost u pravoslavni Crnogorac ili pravoslavna Crnogorka.\nKako prenosi portal RTCG, on kaže da će u rubrici nacionalnost u krštenici te nekanonske crkve umesto pravoslavni Srbin ili pravoslavna Srpkinja biti upisano pravoslavni Crnogorac ili pravoslavna Crnogorka, a sve to je predstavio kao odbranu od navodnog duhovnoga okupatora, SPC i domaćih potuđenika.\nSamoproglašeni mitropolit nepriznate crkve dao je sebi za pravo i da procenjuje delovanje priznate crkve te je naveo da se u Srpskoj crkvi ne vladaju po učenju Svetih otaca crkve.\nOvakav beskrupulozan potez došao je uoči predstojećeg popisa stanovništva u Crnoj Gori, koji bi trebalo da bude održan ove godine.\nCrna Gora, Crnogorska pravoslavna crkva, Miraš Dedeić


Inzulina za djecu u Peci tokom COVID-19 – Solidar Suisse\nTokom Pandemije COVID-19 na Kosovu, mnoge porodice bile su suočene sa finansijskim preprekama u pružanju medicinskih terapija za svoje voljene. Takav slučaj se dogodio i sa obezbeđivanjem insulina za decu u regionu Peći na Kosovu.\nKada je izbila pandemije Korona virusa, bolnica je obavestila porodice da zajednica više ne može da obezbedi sredstva za kupovinu insulina. Ovo je bio šok za porodicu Hyseni: pošto su i otac i sin zavisni od insulina i nije bilo jasno koliko će pandemija trajati.\n“Inzulin je na Kosovu veoma skup. Teško je da naša porodica to finansira jer moj otac takođe ima dijabetes i treba mu insulin. U našoj kući potrebno nam je više od 15 injekcija insulina mesečno”, – objašnjava jedan od rođaka.\nOba roditelja iz ove porodice rade kao nastavnici, a stariji sin je konobar. Druga dva mlađa tinejdžera još uvek studiraju.\n“Srećom, udruženje dijabetičara u Peći moglo je da nam pomogne. Uspeli su da organizuju insulin za bolničku apoteku. To nam je bilo veliko olakšanje” – kaže ćerka ove porodice.\nASD Peja – udruženje dijabetičara imalo je ideju o situaciji. Zajednici je nedostajalo finansijskih sredstava za snabdevanje pacijenata insulinom u naredna dva meseca.\nAsocijacija se obratila svom dugogodišnjem partneru Solidar Suisse, tražeći finansijsku podršku kako bi 70 dece obolelih od dijabetesa za to vreme moglo da dobija svoj insulin. Asocijacija je organizovala nabavku insulina, kao i njegovu distribuciju u apotekama u centrima porodične medicine u Peći.


Remi Orlova u jubilarnom 100. meču Baneta Ivanovića\nMeč je obeležio kapiten Branislav Ivanović koji je nastupio jubilarni 100. put za reprezentaciju Srbije.\n"Orlovi" su poveli golom Adema Ljajića nakon sjajne asistencije Sergeja Milinković-Savića u 59. minutu, ali samo tri minuta kasnije domaćin poravnava golom Koa posle sumnjivog penala.\nV.d. selektora Mladen Krstajić je dosta eksperimentisao taktički i igrački u Ulsanu, gde je Srbina odigrala solidan meč, imala nekoliko dobrih šansi za pobedu, ali je na kraju debitant na golu Marko Dmitrović bio junak utakmice.\nKrstajić je meč počeo u formaciji 4-2-3-1 sa četvoricom momaka iz generacije koja je bila omladinski prvak sveta 2015. – Maksimović, Grujić, Milinković-Savić i Živković su bili iza najisturenijeg Prijovića, koji je odlično sarađivao sa krilnim napadačima.\n"Orlovi" su bili opasniji rival u prvih 15 minuta meča, ali nisu uspeli konkretno da zaprete golu rivala. Koreja je potom preuzela inicijativu, do kraja poluvremena su domaćini dva puta imali šansu, oba puta preko napadača Totenhema Heong-min Sona, ali je oba puta dobro reagovao Stojković.\nU međuvremenu, najbolju šansu za Srbiju imao je Adem Ljajić iz slobodnog udarca sa ivice kaznenog prostora, ali je njegov šut pod prečku zaustavio golman Koreje.\nU drugom poluvremenu su usledile izmene na obe strane, da bi nakon 15 mirnih minuta Srbija povela u 59. minutu. Posle kombnacije Živkovića i Prijovića na desnoj strani, loptu ispred kaznenog dobija Milinković-Savić, a on u svom stilu iz dresa Lacija proigrava u kaznenog Ljajića koji postiže drugi gol u Aziji (0:1).\nMeđutim, samo dva minuta kasnije Koreja dobija faul, pomalo prestrogo je sudija iz Kine svirao kazneni udarac nakon što je Vuković blago odgurnuo Dža-čeol Koa, koji uzima loptu i trese mrežu Srbije (1:1).\nBesni zbog ove odluke "Orlovi" su krenuli u jak presing, nekoliko puta su ozbiljno namučili odbrani Koreje, posebno Ljajić i Živković, ali obojica loptu šalju pored gola.\nU zavšnici meča Koreja je dominirala, u glavnoj ulozi je bio sjajni Son, tukao je sa svih strana, kako je znao i umeo, ali je između stativa fantastičan debi imao Dmitrović koji je sa četiri odbrane u nizu frustrirao zvezdu Totenhema.\nU timu nije bilo Aleksandra Kolarova, Nemanje Matića, Dušana Tadića, Duška Tošića i Filipa Kostića kojima je Krstajić dozvolio ranije da se vrate u klubove zbog naporne sezone.\nMeč je obeležio i kapiten Branislav Ivanović koji nastupio jubilarni 100. put za reprezentaciju Srbije. Predsednik FSS Slaviša Kokeza mu je uručio dres i cveće.\nSledi nekoliko meseci reprezentativne pauze, u međuvremenu će Srbija 1. decembra u Moskvi dobiti rivale u grupnoj fazi Svetskog prvenstva koje je na programu narednog leta, a prve test mečeve u 2018. "Orlovi" će igrati tokom marta meseca.


Ljudska prava · april, 2012 · Global Voices na srpskom\nLjudska prava · april, 2012\nČlanci o Ljudska prava iz april, 2012\nPodsaharska Afrika 30/04/2012\nIako je ropstvo u Mauritaniji službeno ukinuto 1981. i postalo kažnjivo zakonom 2007. godine, još uvek je uobičajena pojava u zemlji. Poseban izveštaj CNN-a pod nazivom "Poslednje uporište ropstva" otkriva da oko 10%-20% stanovništva živi u ropstvu, a donesena je samo jedna presuda od kada je ova praksa stavljena izvan zakona 2007.\nPodsaharska Afrika 24/04/2012\nU sredu ujutro (18. april) Južnoafrikance je dočekala šokantna vest na naslovnoj strani . Bila je to vest o 17-godišnjoj mentalno hendikepiranoj devojčici koju je silovala banda od sedam dečaka. Oni su ovaj odvratni i okrutni incident snimili mobilnom telefonu u trajanju od 10 minuta i 33 sekunde, i taj snimak je postao sveprisutan.Video je izazvao ljutnju i bes na netu.\nSeverna Amerika 04/04/2012\nUklanjanjem odseka meksičko-američkih studija i cenzurom brojnih knjiga u školskoj oblasti Tuskon, Arizona je pridobila nacionalnu podršku koja je, između ostalog, dobila svoj oblik u protestima, prodaji knjiga, i u grupama za čitanje i prezentacije.


NEKRETNINE ŠID - POSTAVI OGLAS - NEKRETNINE\nNEKRETNINE ŠID - KUPOVINA, PRODAJA I IZDAVANJE NEKRETNINA U ŠIDU:\nNa ovom web portalu možete potpuno besplatno postaviti svoj oglas za izdavanje, kupovinu ili prodaju svoje nekretnine u ŠIDU i to bez posrednika i bez ikakve provizije. Ovaj sajt jeste zapravo regionalni online oglašivač za izdavanje nekretnina u ŠIDU, gde ste u mogućnosti da se direktno sastanete i povežete sa vlasnicima nekretnina i sa potencijalnim kupcima. Na ovom sajtu možete potpuno besplatno postaviti svoj oglas sa fotografijama ukoliko izdajete ili prodajete svoju nekretninu u ŠIDU. Jednostavno, samo postavite svoj oglas sa fofografijom nekretnine ukoliko izdajete ili prodajete svoju nekretninu u ŠIDU ili pak napišite Vaš zahtev u oglasu da potražujete slobodnu nekretninu koju želite da je uzmete u zakup ili pak da je kupite.\nU tabeli ispod dati su već postavljeni oglasi u vezi izdavanja, kupovine i prodaje nekretnina u ŠIDU. Odaberite u tabeli ispod tip oglasa u kojem želite da postavite svoj oglas i jednostavno u okviru tog polja kliknite na "POSTAVI SVOJ OGLAS" gde će Vam se otvoriti nova stranica gde možete kompletno postaviti svoj oglas.\nKao što smo napomenuli, sve naše usluge su besplatne i paket ovih usluga obuhvata čitav spektar umreženih oglasa, što znači da će Vaš postavljeni oglas automatski biti poslat na još puno drugih sajtova, blogova i društvenih mreža čija je tema oglašavanje izdavanje i prodaja nekretnina u ŠIDU. Time će Vaš oglas biti izložen znatno većem broju pogleda zainteresovanih.....\nOvde, na ovim stranicama možete potpuno besplatno postaviti Vaš oglas za izdavanje, kupovinu ili prodaju stanova, kuća, lokala, magacina ili placeva u ŠIDU. Ukoliko prodajete ili izdajete svoj stan, poslovni prostor, kuću, vikendicu, garažu ili lokal u ŠIDU u mogućnosti ste da uz tekst svog oglasa postavite i proizvoljni broj fotografija za objekat koji prodajete ili izdajete.\nBESPLATNI OGLASI NEKRETNINA - ŠID (SA FOTOGRAFIJAMA NEKRETNINA)\nKATEGORIJE U KOJIMA MOŽETE POSTAVITI SVOJ OGLAS NEKRETNINE U ŠIDU:\n(obuhvata sve tipove nekretnina u ŠIDU koje se izdaju, to mogu biti stanovi, kuće, lokali, vikendice, placevi, hale i dr. objekti koji se izdaju u zakup)\nOSTALE NEKRETNINE U ŠIDU\n(obuhvata sve druge kupoprodaje nekretnina u ŠIDU a koje nisu uvršćene u neku od naših kategorija nekretnina. Isto obuhvata i delatnosti vezane za selidbu i transport u ŠIDU, gradnju nekretnina, enterijere i dr.)\nTekst oglasa trebalo bi da sadrži bar osnovne karakteristike stana, kuće, vikendice, lokala, hale ili garaže tj. godinu izgradnje nekretnine, tačnu lokaciju, kvalitet i materijal koji je korišćen pri gradnji, kao i druge osnovne karakteristike vezano za nekretninu koju prodajete ili izdajete u ŠIDU. Dobro bi bilo napomenuti i koliko je udaljena autobuska i železnička stanica, vrtić i škola, od nekretnine za koju postavljate oglas, zatim da li se nalazi na periferiji ili u centru grada i koliko su udaljene osnovne transportne ulice, sportski tereni, pijaca, tržni centri i prodavnice. Na kraju svog tekstualnog dela oglasa za prodaju ili izdavanje nekretnine u ŠIDU trebate da postavite neku od kontakt informacija kako bi potencijalni zainteresovani kupci mogli da Vas lako pronađu i kontaktiraju. Kao kontakt informacija može biti Vaš mejl, sajt, broj telefona, mobilni ili pak Vaša tačna adresa ... (bilo koja kontakt informacija koja je Vama pogodna).\nPostavite na ovom našem sajtu svoj oglas za prodaju ili izdavanje nekretnine u ŠIDU i automatski Vaš postavljen oglas će biti prikazan ne samo na ovom sajtu, već i na mnogim drugim sajtovima i blogovima koji su u sistemu umreženih oglasa nekretnina za prodaju ili izdavanje nekretnina u ŠIDU. Postavljanje oglasa nekretnine u ŠIDU više je nego lako i za samo nekoliko minuta ste u mogućnosti da uz tekstualni deo oglasa postavite i fotografije nekretnine koju prodajete ili izdajete. Sve ove naše usluge su u potpunosti besplatne a za postavljanje oglasa nije Vam potrebna nikakva registracija i prijava.\nI pored ozbiljne konkurencije naša grupacija za mrežno oglašavanje nekretnina jeste i dalje u samom vrhu sajtova za oglašavanje. Naš osnovni cilj jete taj da omogućimo svim zainteresovanim oglašivačima nekretnina u ŠIDU da besplatno i lako mogu da postave svoj oglas za nekretninu sa fotografijama nekretnine, kao i da učinimo da njihov postavljen oglas za prodaju ili izdavanje nekretnine u ŠIDU bude što vidljiviji a što činimo preko našeg sistema umreženih sajtova nekretnina.\nUkoliko budete uneli precizno svoje podatke u vezi sa prodajom ili izdavanjem svoje nekretnine u ŠIDU i ukoliko budete postavili i fotografije i time učinili da Vaš oglas bude jasniji i upečatljiviji (jer fotografija govori hiljadu reči), možete da očekujete da će Vam se neko odazvati preko kontakt podataka koje ste postavili u tekstualnom delu Vašeg oglasa.


Konferencija "Obrazovanje na jezicima nacionalnih manjina u uslovima pandemije" - Pokrajinski zaštitnik građana - ombudsman\nKonferencija "Obrazovanje na jezicima nacionalnih manjina u uslovima pandemije"\nPokrajinski zaštitnik građana – ombudsman je u petak, 11. decembra 2020. godine organizovao onlajn konferenciju na temu Obrazovanje na jezicima nacionalnih manjina u uslovima pandemije. Skup je organizovan s namerom da se ukaže na pozitivne primere ali ujedno i nedostatke do sada primenjivanih alternativnih oblika nastave.\nSkupu su, uz prof. dr Zorana Pavlovića, pokrajinskog zaštitnika građana – ombudsmana i Janoša Orosa, zamenika ombudsmana za zaštitu prava nacionalnih manjina, prisustvovali i predstavnici Pokrajinskog sekretarijata za obrazovanje, propise, upravu i nacionalne manjine – nacionalne zajednice, nacionalnih saveta nacionalnih manjina na čijim se jezicima izvodi nastava u vojvođanskim osnovnim i srednjim školama, direktori, nastavnici razredne i predmetne nastave, školski psiholog, kao i predstavnici srpske manjine u Mađarskoj i Republici Hrvatskoj.\nDr Zoran Pavlović, pokrajinski zaštitnik građana je u svom uvodnom obraćanju ukazao na potrebu zaštite integriteta nastavnika, kao i zaštite prava na privatnost dece prilikom korišćenja elektronskih uređaja tokom nastave na daljinu, istakavši da se aspekt bezbednosti dece nikada ne sme zanemariti.\nBiljana Kašerić, pomoćnica pokrajinskog sekretara za obrazovanje, propise, upravu i nacionalne manjine – nacionalne zajednice je upoznala učesnike skupa sa nadležnostima pokrajinskog sekretarijata u oblasti obrazovanja, navodeći da je saradnja sa nadležnim ministarstvom i nacionalnim savetima veoma uspešna.\nPredstavnici nacionalnih saveta nacionalnih manjina su izneli podatke o broju snimljenih časova, o načinu organizovanja onlajn-nastave. Izrazili su zadovoljstvo saradnjom sa Ministarstvom prosvete, nauke i tehnološkog razvoja i ukazali na potrebu organizovanja obuka i seminara za nastavno osoblje i u budućnosti.\nPredstavnici škola su upoznali učesnike sa svojim neposrednim iskustvima u vezi sa funkcionisanjem nastave, provere znanja, ocenjivanja u novonastalim okolnostima, dok je školski psiholog skrenuo pažnju da je ovakvom vrstom nastave poljuljan osećaj sigurnosti kod dece, naročito mlađeg uzrasta i istakla da ništa ne može da zameni neposredni lični kontakt.\nPredstavnici srpske manjine u Mađarskoj i Republici Hrvatskoj su govorili o iskustvima u tim državama. Dok je u Mađarskoj nastava organizovana na daljinu samo za srednjoškolce i dobro funkcioniše, u Hrvatskoj se uočava veći broj problema, različiti modeli nastave komplikuju stvari, pri čemu nije ostvarena potrebna saradnja između zainteresovanih aktera, te se Srpsko narodno vijeće mora osloniti na sopstvene snage.\nUčesnici su se usaglasili u pogledu zaključaka da je za pohvalu promptno reagovanje Ministarstva prosvete, nauke i tehnološkog razvoja odmah nakon proglašenja epidemije, čime su izbegnute negativne posledice zatvaranja škola i izostanka redovne nastave. Uvođenje onlajn nastave na srpskom jeziku, zahvaljujući svesrdnom angažovanju stručnih timova zaduženih za obrazovanje u nacionalnim savetima nacionalnih manjina i spremnosti prosvetnih radnika je veoma brzo upotpunjeno i onlajn predavanjima na jezicima nacionalnih manjina, koja su emitovana preko televizijskih kanala dostupnih na celoj teritoriji pokrajine. Ovakvom adekvatnom reakcijom je i učenicima pripadnicima nacionalnih manjina omogućena nastava, sticanje znanja i savladavanje nastavnog gradiva na njihovom maternjem jeziku, odnosno jeziku njihovog školovanja. Sve to je doduše značilo i dodatno opterećenje za celokupno nastavno osoblje, koje je izostanak ličnog kontakta sa đacima moralo da nadomesti putem novih načina komunikacije. Nove mere uvedene početkom tekuće školske godine nametnule su nastavnicima i nova zaduženja, udvostručenje broja časova usled razdvajanja odeljenja sa većim brojem učenika, potrebu sažimanja gradiva zbog skraćenja školskog časa, posebnog tretmana učenika koji iz nekih razloga ne mogu da prate nastavu na daljinu itd. Načini izvođenja nastave u nastupajućem periodu predstavljaju nepoznanicu, ali se prilikom njihovog izbora, imajući u vidu prvenstveno zdravlje, treba poći od celishodnosti, a ne restriktivnosti, ne primenjivati ih jednoobrazno, već prilagođeno datim okolnostima, kao što je npr. epidemiološka situacija na određenom području, broj učenika i zaposlenih u školi, sanitarni, tehnički i ostali uslovi u školi i slično, ostavljajući prostora direktorima obrazovnih ustanova da adekvatno organizuju rad, a nastavnicima da usklade sadržaje sa mogućnostima, naravno vodeći računa o kvalitetu nastave. Učesnici skupa su na kraju konstatovali da je stalna međusobna komunikacija svih aktera u obrazovnom procesu u ovom trenutku od izuzetnog značaja, ali je takođe dragocena i razmena ideja i iskustava o kojima su svedočili govornici iz inostranstva, jer bi se primenom nekih od njihovih rešenja ova krizna situacija u školstvu lakše mogla prebroditi.


Vesti online / Vesti / Srbija / General Živanović pod istragom zbog zločina nad albanskim civiilima\nGeneral Živanović pod istragom zbog zločina nad albanskim civiilima\nTužilac za ratne zločine doneo je naredbu za sprovođenje istrage protiv generala Dragana Živanovića zbog sumnje da je znao a nije sprečio ratne zločine nad albanskim civilima na Kosovu 1999. godine, saopšteno je danas iz srpskog tužilaštva.\nTerete ga za nesprečavanje ubistva 118 albanskih civila\nKako se navodi u saopštenju, general Živanović osumnjičen je da je kao komandant 125. motorizovane brigade od 1. aprila do 15. maja 1999. u selima Ćuška, Pavljan, Ljubenić i Zahač izvršio ratni zločin tako što nije preduzeo nikakve mere da spreči ubistva ipovređivanje civila, uništavanje imovine i proterivanje Albanaca.\nNjemu se na teret stavlja nesprečavanje ubistava najmanje 118 albanskih civila, teškog telesnog povređivanja 13 civila, uništavanja 40 kuća, pljačke imovine i proterivanja, oduzimanja i+ uništavanja njihovih ličnih dokumenata.\nU naredbi se navodi da je general Živanović znao da će pripadnici jedinice 177. Vojno-teritorijalnog odreda Peć, izvršavajući naredbu i borbene zadatke njegove komande za pretres i čišćenje četiri sela, vršiti ratne zločine nad civilima albanske nacionalnosti.\nKako navodi Tužilaštvo, general Živanović bio je nadređen Toplici Miladinoviću, Milojku Nikoliću i Dejanu Bulatoviću koji su prvostepenom presudom za ratne zločine u selu Ćuška, u opštini Peć, osuđeni na maksimalne zatvorske kazne od po 20 godina.\nDevetorici pripadnika istog odreda su pred Višim sudom u Beogradu za taj zločin izrečene zatvorske kazne.\nPresudom za ratni zločin u selu Ćuška potvrđeni su navodi Tužilaštva da su masovna ubistva vršena pred ženama i decom, da je najmlađa žrtva imala 19, a najstarija 87 godina.\nPotvrđeno je i da su prilikom ubistava, silovanja, uništavanja imovine i drugih krivičnih dela, osuđeni pokazali izuzetnu bezobzirnost i surovost, da su uklanjali dokaze spaljujući telaubijenih civila, sa namerom da se ne otkriju zločini i da se ne identifikuju žrtve.\nSRBIJA Vučić: Vreme je da pričamo o Kosovu\nČetvrtak 07.08.2014. 03:19\nPo "srpskom" tuzilastvu, zlocina nad Srbima nije bilo, a u retkim izuzecima gde ne mogu da pobegnu od dokaza podizanje tuzbe je "politicki nemoguce". Nama takvih problema kad podizu optuzbe protiv Srba. Ne samo da je politicki vrlo popularno, nego i osude coveka pre sudjenja: "znao je da ce paravojska da vrsi zlocine". Da parafraziram Karlina, Vuciceva Srbija je evropski klub - i Srbi nisu u njemu.


Zajam online Ploče – Vaš internet priručnik za zajam online - Brzikrediti24\nUkoliko ste zainteresovani i želite da znate više o zajam online u gradu Ploče, uključujući kompletnu ponudu zajmova online, na pravom ste mjestu. Na ovoj web stranici ćete pronaći informacije koje su vam neophodne i korisne kako biste ostvarili zajam online. Istraživanja Agencije za bankarstvo su na osnovu anketiranja tržišta predstavila da od 10.135 stanovnika u gradu Ploče, više od 90% je kreditno zaduženo, a velika većina ima pozitivna iskustva sa kratkoročnim pozajmicama.\nSve što treba da znate o tome kako funkcioniše zajam online Ploče jeste da je u pitanju veoma jednostavna procedura, koja ne zahtijeva obimnu papirologiju ili čekanje u redovima. Sve što je potrebno da uradite jeste da ispunite zahtjev online, dostavite potrebnu dokumentaciju i sačekate odobrenje tima kako biste podigli vaš novac. Brzo, jednostavno i sigurno do gotovine koja vam je potrebna.


MLADI MOSTARCI U POTRAZI ZA MIROM – Haber.ba\nMLADI MOSTARCI U POTRAZI ZA MIROM\nČlanovi nevladine organizacije Snaga Mladih i mladi ljudi koji su dio Budi Muško Kluba Mostar su sa svojim sugrađanima u petak 21.9.2018. poslali poruke mira na ulicama grada Mostara.\nsnaga mladih Mostar\nTakođer su na društvenim mrežama objavili jedan inspirativan video koji govori o miru i o tome kako još u gradu postoje oni koji žele mir i nenasilje.\nDjevojke i mladići su u petak dijelili stikere i balone na kojima su građani pisali poruke mira, te su se slikali sa građanima koji su sudjelovali u akciji. Sugrađani su imali priliku da na balone ispišu neku poruku mira koju onu žele poslati u svijet.\nAkcija je provedena u dvije grupe , jedna grupa je išla u jutarnjem terminu a druga u popodnevnom, kako bi uključili što veći broj ljudi u akciju.\nZanimljivo je napomenuti da se Youth Power, kroz ovu aktivnost, pridružio u globalnom održavanju mira koji implementira mreža organizacije klubova pod nazivom MasterPeace Club.\nTeme:akcija, izdvojeno, Mostar, NVO Snaga mladih, potraga za mirom


U prijavi protiv Rodića i Lađevića ima elemenata krivičnog dela\nBeta 4. decembra 2015. 18:05\nViše javno tužilaštvo saopštilo je danas da u krivičnoj prijavi Ministarstva unutrašnjih poslova (MUP) Srbije protiv vlasnika lista „Kurir“ Aleksandra Rodića i glavnog urednika tog lista Milana Lađevića postoje elementi podstrekivanja na lažno prijavljivanje.\nTo tužilaštvo je navelo da će krivična prijava biti dostavljena Osnovnom tužilaštvu na dalje postupanje.\nMilan Lađević, odgovorna urednica tog lista Marija Kordić i Aleksandar Rodić juče su bili na saslušanju u policiji zbog navodnog izazivanja panike i nereda.\nTakodje, juče je u Prvo osnovno tužilaštvo u Beogradu stigla krivična prijava protiv bivšeg direktora lista „Kurir“ Aleksandra Kornica kojom se tereti za krivično delo lažno prijavljivanje.\nKrivičnu prijavu je osnovnom tužilaštvu prosledilo Više tužilaštvo u Beogradu koje je prethodno odbacilo Kornicevu krivičnu prijavu protiv Damira Dragića i glavnog i odgovornog urednika lista „Informer“ Dragana J. Vučićevića, jer je utvrdilo da oni nisu izvršili krivična dela prinude, povrede slobode govora i javnog istupanja i krivičnog dela zloupotrebe poverenja.


VojvodinaCafe - Bečej se pobratimio sa opštinom sa Sicilije\nBečej se pobratimio sa opštinom sa Sicilije\nVest objavljena: 18.11.2014 15:25\nU okviru posete delegacije iz Italije Srbiji, u ponedeljak, 17. novembra potpisan je sporazum o saradnji između opština Bečej i Kalatafimi Seđesta, sa Sicilije. Cilj ovog sporazuma je razvoj privrede i turizma ovih opština, kroz zajedničko apliciranje kod evropskih fondova, razmenu iskustva i proizvoda.\nItalijanska delegacija, koju čine predstavnici sicilijanske lokalne akcione grupe "GAL Elimos", grupe "Memphis", predstavnici opština Kustonači i Kalatafimi Seđesta, kao i preduzetnici voljni da uspostave konkretne saradnje, posetila je bečejsku opštinu, kako bi sklopila partnerstvo, ali i upoznala naš grad i predstavila svoj rad lokalnoj vlasti i preduzetnicima.\nSaradnja između bečejske i italijanskih opština inicirana je od Regionalne agencije za razvoj malih i srednjih preduzeća "Alma Mons", koja će i u budućnosti posredovati ovom saradnjom. Nakon svečanog potpisivanja sporazuma i uručenja simboličnih poklona između predsednika opštine Bečej, Vuka Radojevića i predsednika skupštine opštine Kalatafimi Seđesta, Salvatora Lanca, u velikoj sali opštine Bečej pred predstavnicima lokalnog javnog, civilnog, privatnog sektora i medija, održane su prezentacije ISI fondacije, "GAL Elimos"-a i mediteranske dijete, kao primera dobre prakse za valorizaciju tipični lokalnih proizvoda kroz kulinarstvo.\nNakon prezentacija, opštinski član veća za privredu i preduzetništvo, Dragan Kovačev otvorio je okrugli sto sa prisutnima, tokom kog su se razmenjivale ideje o saradnji između Bečeja i italijanskih opština u oblasti turizma, privrede, kulture i ekologije.\nGosti iz Italije istakli su da su raspoloženi za svaki vid saradnje i zajedničko apliciranje kod evropskih fondova. Dogovoreno je da će bečejska lokalna samouprava poslati rezultate analiza resursa i zainteresovanosti bečejskih privrednika za saradnju, kao i da je izvesna uzvratna poseta Italiji u februaru 2015. godine. Ideja je da se, nakon ove posete, po uzoru na italijanski primer, u opštini Bečej pokrene inicijativa za formiranje Lokalne akcione grupe (LAG).\nLAG predstavlja mrežu predstavnika poslovnih udruženja, zainteresovanih privrednika, predstavnika opštinske uprave i predstavnika nevladinih organizacija, koji imaju za cilj ruralni razvoj kroz planiranje i realizaciju zajedničkih aktivnosti. Italijanska delegacija je, nakon formalnog programa obišla turističke i kulturne znamenitosti Bečeja. Ova delegacija posetiće još Sremske Karlovci, Novi Sad i Beograd.


Ralph Lauren x Snapchat - obucite svog Bitmoji-ja - WANNABE MAGAZINE\nRalph Lauren x Snapchat – obucite svog Bitmoji-ja\nUkoliko ste mislili da je Snapchat nestao pred naletom Instagram filtera koji su pokušali da mu preuzmu titulu, izgleda da ste se prevarili. Snapchat Bitmoji-ji su i dalje u trendu, a sada će i njihovi outfiti takođe da prate poslednju modu. Da, dobro ste čuli – od sada možete da obučete svog Bitmoji-a u dizajnerski outfit, i to, ni manje ni više, nego u novu kolekciju modne kuće Ralph Lauren.\nBrendu Ralph Lauren ovo nije prva online saradnja, niti prvi iskorak u zanimljivost sveta koji nije direktno vezan za modu. Još uvek smo pod utiskom njihove nove interaktivne Wimbledon video igre, a Ralph Lauren tim nas već iznenađuje novom saradnjom. Ova nova kolaboracija planirana je kao duguročno partnerstvo, a korisnici Snapchat-a koji kupe outfite za svoje Bitmoji-je, moći će iste outfite da naruče i za sebe, i tako budu u matching outfit-ima sa svojim avatarima.\nAlice Delahunt, direktorka digitalnog sektora brenda Ralph Lauren veoma je uzbuđena zbog ove inovativne saradnje. Ona smatra da je Snapchat platforma koja konstantno pokazuje kreativnost u poslu, i time ostaje bliska mladim generacijama, idealan partner za kolaboraciju sa brendom Ralph Lauren koji važi za globalnog lidera u luksuznoj modi. Spojem ove dve struje dobićemo novo interesovanje za ekskluzivniju modu i stil kod mladih, ali i novu, svežu publiku za jedan brend koji je do sada predstavljan kao timeless klasik i koji je time privlačio većinom stariju publiku.


Nada za Orićeve žrtve\nPolitika\t10.06.2018 16:09\nUkidanje oslobađajuće presude ratnom komandantu muslimanske vojske predstavlja znak ohrabrenja da će neko odgovarati za zločine\nRatnom komandantu muslimanske vojske Naseru Oriću, koji se smatra „srebreničkim ratnim gospodarom života i smrti”, sudiće se ponovo, nakon što je Apelaciono veće Suda BiH, kako je potvrđeno medijima u tom sudu, ukinulo oslobađajuću presudu izrečenu 9. oktobra prošle godine u Sarajevu.\nMedijima je u Sudu BiH kratko potvrđeno da je presuda ukinuta i da je naloženo ponavljanje postupka, ali se spekulisalo iz kojih se to razloga desilo. Obrazloženje iz Suda BiH nisu izneli ni tokom jučerašnjeg dana.\nOdmah po izricanju presude u oktobru 2017. ukazano je na neke proceduralne manjkavosti, zbog kojih je i uložena žalba na presudu, a u vezi sa tim mediji spekulišu da se razlog za ukidanje presude krije u „proceduralnim propustima” u vezi sa neusklađenošću usmeno objavljene presude i njenog pisanog otpravka.\n„Nezavisne” iz izvora bliskog Sudu BiH saznaju da je najverovatnije reč o proceduralnim, a ne suštinskim greškama u postupku, a neimenovani sagovornik lista je ispričao da ne očekuje da bi Orić ikada mogao završiti u zatvoru.\nOrićev advokat, međutim, juče je sarajevskim medijima potvrdio da su dobili odluku o ukidanju oslobađajuće presude „zbog bitnih povreda krivičnog postupka”. Mediji iz RS minule godine redovno su izveštavali o zastrašivanju svedoka čudeći se zašto je Orić pušten da se brani sa slobode tokom dvogodišnjeg postupka.\nSud BiH je u prvostepenom postupku oslobodio Orića kao i pripadnika Armije RBiH Sabahudina Muhića, kojima se sudilo po optužbi za zločin protiv srpskih ratnih zarobljenika u Bratuncu i Srebrenici 1992. to jest za zločine u selima Zalazje, Lolići i Kunjerac. Optužnica ih je teretila da su 1992. u tim mestima ubili trojicu zarobljenih Srba – Slobodana Ilića, Milutina Miloševića i Mitra Savića. Tokom postupka saslušano je više svedoka, među kojima i jedan zaštićeni koji je izjavio da je „video kako je Naser Orić ubio tri zarobljena Srbina”.\nZvanični podaci govore da je na području srednjeg Podrinja stradalo 2.428 Srba, a od toga oko 40 dece i 180 žena. A nemamo nijednu presudu za zločine nad Srbima u Podrinju\nTužilac Miroslav Janjić, koji je i podigao optužnicu, tokom iznošenja završnih reči, rekao da je tužilaštvo „na osnovu dokaza i iskaza svedoka utvrdilo i dokazalo da su optuženi počinili krivična dela koja su im stavljena na teret”. No, predsedavajući Sudskog veća Šaban Maksumić je, obrazlažući presudu, rekao da „Tužilaštvo BiH nije van razumne sumnje dokazalo Orićevu i Muhićevu krivicu”. Posle oslobađajuće odluke dovođen je u pitanje i integritet samog sudije Maksumića, za koga u RS kažu da je tokom rata bio vojni sudija Armije BiH i koji je, tvrdilo se, Srbe iz Sarajeva upućivao u logore. To je ujedno bio razlog zbog kog je tada inicirana provera ratne prošlosti sudija i tužilaca po BiH.\nUdruženja srpskih žrtava i nadležni u RS negodovali su zbog toga što su optužnicom obuhvaćene svega tri žrtve, uz podsećanje da je tamo gde je Orić komandovao stradalo hiljade Srba, najpre oko Srebrenice i Bratunca.\nZa Orićem je i Srbija 2014. raspisala poternicu zbog sumnje da je počinio zločine nad Srbima u Srebrenici, a sredinom naredne godine je uhapšen u Bernu, ali je švajcarsko pravosuđe odlučilo da ga izruči Sarajevu, nakon čega započinje postupak u BiH čiji je epilog bilo – oslobađanje.\nMilorad Kojić, direktor Republičkog centra za istraživanje ratnih zločina RS, kaže da ukidanje oslobađajuće presude i vraćanje predmeta na ponovni postupak predstavlja znak ohrabrenja i nade za porodice 2.428 srpskih žrtava u Podrinju. Orić je i u Hagu bio optužen za zločine počinjene na području Srebrenice i okolnih sela od decembra 1992. do marta 1993. godine. Kao indirektno odgovoran za smrt sedmoro i mučenje 11 srpskih zarobljenika, prvostepeno je osuđen na dve godine zatvora 2006. godine. Nakon žalbe apelaciono veće ga je 2008. oslobodilo, uz zaključak „da nema sumnje da su teški zločini počinjeni nad Srbima u Srebrenici u periodu od septembra 1992. do marta 1993”, ali da „dokaz da su zločini počinjeni nije dovoljan za izricanje kazne pojedincu”. Od srpskih pravnika se neretko mogu čuti tvrdnje kako se komandna odgovornost primenjuje samo na Srbe.\n„Orić je imao lično učešće ili posredstvom jedinica kojima je komandovao. Monstruozni zločini su zadokumentovani video-zapisima i fotografijama, svedočanstvima preživelih i dokumentacijom patologa Zorana Stankovića, koji je izvršio obdukciju većine srpskih žrtava na tom prostoru”, rekao je Milorad Kojić.\nOrića u Sarajevu većina Bošnjaka smatra herojem, dok udruženja srpskih žrtava odluku Apelacionog veća shvataju kao ohrabrujuću, jer ona – sem što izvođenje svih zločinaca pred lice pravde vodi narode ka pomirenju – daje nadu da da će u obnovljenom ili nastavljenom procesu Orić biti osuđen za počinjene zločine.\n„Zvanični podaci govore da je na području srednjeg Podrinja stradalo 2.428 Srba, a od toga oko 40 dece i 180 žena. A nemamo nijednu presudu za zločine nad Srbima u Podrinju. I da izostavimo predmet Orića, gde su ostali? A ne možemo izostaviti predmet Orić jer je on komandovao, učestvovao u svim tim događajima”, reakcije su iz RS nakon oslobađanja Orića prošle godine.\nOrić: Moje proganjanje je deo lobističke priče Srbije\nUkidanje presude sarajevskim medijima komentarisao je i sam Orić, rekavši kako sebe i saborce smatra „vitezovima koji su branili BiH”, složivši se time da „upada u oči” to što su pojedini portali objavili pre desetak dana, a pojedini srpski mediji u Beogradu preneli, da će Orić ponovo završiti na optuženičkoj klupi. Kaže da će ga „proganjati dok je živ” i ističe kako ga brine podeljenost Bošnjaka. Potom dodaje da Beograd ima jake lobiste i diplomatiju, kao primer navodeći to što Srbija nije proglašena agresorom na BiH, a Hrvatska jeste, a njegovo „proganjanje je deo te priče”.


Traje serija Novobeograđana, Radnički pao u derbiju – DnevniZurnal\nTraje serija Novobeograđana, Radnički pao u derbiju\nby admin 06/02/2022, 00:20 1.5k Views\nVaterpolisti Novog Beograda savladali su Radnički u Kragujevcu sa 12:10 (4:2, 3:3, 2:3, 3:2) u derbi meču trećeg kola druge faze Superlige Srbije.\nNovobeograđani su upisali i 12. uzastopni trijumf u domaćem šampionatu, jedina su ekipa sa maksimalnim učinkom i tako su se učvrstili na vrhu tabele.\nPromena trenera u taboru Novog Beograda očigledno je dala željeni rezultat, a Dejan Jovović ostvario je i četvrtu pobedu od dolaska na mesto šefa stručbog štaba.\nFantastičan meč viđen je u Kragujevcu, a ovaj duel u poptunosti je opravdao epitet derbija. Novobeograđani su se bolje snašli na startu i u drugoj četvrtini stekli su osetniju prednost (6:3). Ipak, Radnički se nije predavao. U nekoliko navrata uspevao je da dođe do izjednačenja, ali nije bio u stanju da napravi potpun preokret.\nPitanje pobednika rešeno je u poslednja tri minuta kada su odlučujuće golove za Novi Beograd postigli Draško Gogov i Duško Pijetlović. Zanimljivo je da je ovo bio već peti međusobni duel ove dve ekipe u četiri različita takmičenja ove sezone i treći trijumf Novog Beograda.\nNajefikasniji u pobedničkom taboru bili su Nikola Jakšić sa četiri i Dušan Mandić sa tri gola, dok se kod Kragujevčana istakao Aleksa Ukropina sa tri pogotka.\nU preostala dva meča koji su se igrali u subotu Partizan je na Banjici rezultatom 20:8 porazio Vojvodinu (po 3 gola Vica, Bouvena i Vavića), a Crvena zvezda je na „25. maju“ sa 13:6 pobedila Šabac (3 gola Tankosića).


Miodragu Vukoviću Rusi oduzeli pasoš, protestna nota zvaničnoj Moskvi – Indeks Vesti – Najvažnije vesti iz Srbije i regiona\nNaslovna > Oko nas > Balkan > Miodragu Vukoviću Rusi oduzeli pasoš, protestna nota zvaničnoj Moskvi\nNovosti 30/05/2017 Balkan\nFunkcioner DPS-a Miodrag Vuković biće deportovan iz Rusije u toku dana za Crnu Goru. On je zadržan na moskovskom aerodromu i „političkih razloga“ po nekom federalnom zakonu. Ovaj skandal samo je u nizu narušenih odnosa zvaničnih crnogorsko-ruskih odnosa.\nVest je procurela jutros, a nezvanično se ističe kako je Vuković lošeg zdravlja i da se nalazi na “ničijoj teritoriji“ na aerodromu bez vode i toaleta, kao „persona non grata“ .\nNavodno mu na aerodromu nije dozvoljeno da koristi telefon, ali je nešto kasnije ipak uspeo da stupi u kontakt sa ambasadom Crne Gore u Moskvi. Nadležne službe na aerodromu dopustile su da mu neko od kolega koji je prošao pasošku kontrolu doturi torbu sa lekovima.\n– Hoću da se vratim kući, bile su Vukovićeve reči.\nOn je kao predstavnik crnogorskog parlamenta sa još jednim saradnikom putovao za Minsk na skup Centralno-evropske inicijative.\nMinistarstvo spoljnih poslova Crne Gore najavilo je da će tokom dana uputiti protestnu notu zvaničnoj Moskvi zbog, kako se navodi, privođenja i deportacije poslanika vladajućeg DPS-a Miodraga Vukovića, preneo je Radio Crne Gore.\nVukovića je sinoć zadržala policija na moskovskom aerodromu Domodedovo uz obrazloženje da je u Rusiji persona non grata, a ubrzo nakon hapšenja, odlučeno je da će ga Rusija deportovati u Crnu Goru. Let iz Moskve za Tivat je tek bio jutros u sedam ujutru, pa Vuković nije mogao pre toga da napusti Rusiju, tvrde crnogorski mediji.\nVuković je za Radio CG rekao da je jutros stigao u Crnu Goru, te da su mu ruske vlasti odredile zadržavanje i deportaciju, jer je navodno na spisku osoba iz Crne Gore koje nisu dobrodošle u Rusiju.\nKaže da je to politička odluka zbog svih dešavanja u Crnoj Gori u proteklom periodu.\nKako su ranije objavili crnogorski mediji, uslovi u kojima je Vuković boravio u Rusiji bili su nehumani. To je, kako se navodi, stvaralo ozbiljne probleme, jer je Vukovićevo zdravstveno stanje zbog hronične bolesti narušeno.\nInače, Vuković u Rusiji bio u tranzitu, a krajnja destinacija je bio Minsk, gde je trebalo da učestvuje na skpu Centralno-evropske inicijative.\nBudvanski pogrebnici “idu” u dužničko ropstvo


Nastavljeni sukobi oko Nagorno-Karabaha i međusobne optužbe\nTanjug 6. oktobra 2020. 10:09\nBAKU/JEREVAN – Borbe azerbejdžanskih i jermenskih snaga su nastavljene duž čitave linije fronta, saopštio je danas portparol azerbejdžanskog ministarstva odbrane Vagif Dargjahli, navodeći da vojska te zemlje ima prednost dok je jermenska vojska pretrpela teške gubitke u ljudstvu i opremi.\nPrethodno je, međutim, portparol jermenskog ministarstva odbrane Šušan Stepanjan rekla da je Odbrambena armija Nagorno-Karabaha uništila veliku jedinicu azerbejdzanske vojske.\nAsad: Militanti iz Sirije su u Nagorno-Karabahu\nMOSKVA – Sirijski predsednik Bašar al-Asad rekao je danas da se militanti iz te zemlje bore u sukobima oko Nagorno-Karabaha i ocenio da je turski predsednik Redžep Tajip Erdogan „glavni inicijator sukoba“.\n„Damask to može da potvrdi“, rekao je Asad u intervjuu agenciji RIA Novosti.\nMinska grupa najoštrije osudila nasilje na Nagorno-Karabahu\nMOSKVA/PARIZ/VAŠINGTON – Ministri spoljnih poslova zemalja kopredsedavajućih Minskom grupom OEBS-a, u ponedeljak su najoštrije osudili eskalaciju nasilja u i izvan zone Nagorno-Karabaha.\nMinistar spoljnih poslova Ruske Federacije Sergej Lavrov, ministar za Evropu i spoljne poslove Francuske Žan Iv Le Drian i državni sekretar SAD Majkl Pompeo bezuslovno ističu da nedavni napadi koji su navodno bili usmereni na civilne centre – kako duž linije fronta, tako i na teritorije Azerbejdžana i Jermenije izvan zone sukoba Nagorno-Karabah – i nesrazmerna priroda takvih napada, predstavljaju neprihvatljivu pretnju stabilnosti regiona.


“Za bolji život” uz podršku EU - EU u Srbiji\n“Za bolji život” uz podršku EU\nJovan2016-07-13T06:58:39+02:0006/01/2016|Categories: Projektne aktivnosti, Uspešne priče|Tags: Uspešne priče|\nŠirom Srbije tokom protekle tri godine potpisivani su ugovori sa opštinama o saradnji na izgradnji stambenih objekata, obezbeđeni su nameštaj i kućni uređaji, otvarana su gradilišta i uručivani ključevi stanova i montažnih kuća izbeglicama i interno raseljenim porodicama koji su godinama, pa i decenijama živeli u kolektivnim centrima.\nProjekat Evropske Unije “Za bolji život” i bespovratna pomoć u ukupnoj vrednosti od 14,2 miliona evra koji je započeo u martu 2013. godine i okončava se tokom 2016, ima sve vidljivije rezultate.\nCilj ovog projekta je da obezbedi uspešnu integraciju i adekvatne uslove za život izbeglicama i raseljenim licima koji su odlucili da ostanu u Srbiji, kao i da obezbedi održivi povratak onima koji žele da se vrate na Kosovo*.\nPrema planu koji se sprovodi uz pomoć Danskog saveta za izbeglice, nemačke organizacije HELP – Hilfe zur Selbsthilfe, Centra za unapređenje stanovanja socijalno ugroženih grupa iz Srbije i UNHCR-a biće obezbeđeno socijalno stanovanje za korisnike koji su smešteni u kolektivnim centrima u Beloj Palanci, Beogradu, Bujanovcu, Kladovu, Kragujevcu, Pančevu, Rači, Šapcu i Vranju.\nJedan od ciljeva koji se realizuje uz podršku Danskog saveta za izbeglice i nemačke Arbeiter Samariter Bund je obezbeđivanje održivog povratka i pružanje pomoći za 220 porodica koje su odlučili da se vrate na Kosovo. Takođe, povratnicima se obezbeđuje pomoć u rešavanju administrativnih pitanja, obezbeđuju bespovratnu finansijska sredstva za pokretanje sopstvenog biznisa u oblasti poljoprivredne proizvodnje i drugih delatnosti.\nTreća oblast projekta “Za bolji život” je obezbeđivanje adekvatnih uslova za integraciju izbeglica, poboljšanje uslova za život interno raseljenih lica i reintegracija povratnika po osnovu Sporazuma o readmisiji u opštinama Arilje, Batočina, Bojnik, Kula, Ruma, Sombor, Topola, Vranje i Vrbas. U okvori ovog projekta opštine su pomogle porodicama u nabavci građevinskog materijala i opreme, ekonomskom osnaživanju, dopremanju i instalaciji montažnih kuća.


15.05.2014 članice Građanskog centra družile su se sa Delegacijom Evropske unije. U hotelu Prijedor posjetili su nas Renzo Daviddi, zamjenik šefa kancelarije evropske unije, Jurriaan Kraak H.E.Ambasador Holandije, Andrei Borza, savjetnik Rumunske ambasade,Giulio Zanni, šef kancelarije evropske unije u Banja Luci. Osim ugodnog razgovora, predstavili smo, rad UG "DON" , projekat "Građanski centar", kao i brošuru "Aktivni građani i civilno društvo" . Članice su pričale o svojim pozitivnimi iskustvima koja su stekla kroz Građanski centar. Fotografije mozete pogledati OVDJE KAMPANJA BEZ IZGOVORA – EVROPA SADA\nUdruženje građana “DON” Prijedor , u sklopu kampanje “Bez izgovora – Evropa, sada!” organizovalo je danas štand za prikupljanje potpisa građana sa zahtjevom za bezuslovno ubrzanje BiH na putu ka Evropskoj uniji. Štand je postavljen na trgu Majora Zorana Karlice u Prijedoru u periodu od 10:00 do 14:00 časova. Građani će moći i narednih dana da se potpisuju na istom mjestu i u istom vremenskom periodu, i to 29. i 30.04. i 07. i 08.05. Zastoj BiH na evropskom putu predugo traje. Zemlje regiona, koje su prije nekoliko godina bile iza nas u procesu pridruživanja EU, uveliko su nas već prestigle. Srbija, koja je čak do juče u parlamentu imala i one političke snage koje ne misle da je evropski put dobro rješenje, davno je odmakla ispred BiH. Političke partije i njihovi lideri, namjerno kažem političke partije a ne politički predstavnici građana u institucijama, jer je donošenje odluka u ovoj oblasti davno iseljeno iz institucija, već duže od godinu dana intenzivnog sastajanja nisu uspjeli da riješe neke od problema koji stoje na evropskom putu BiH, odnosno na putu do sticanja statusa kandidata. I ne da nisu otklonile prepreke na daljem putu, nego su proizvele regresivnu politiku koja je dovela do uskraćivanja novca iz pretpristupnih fondova za BiH. Građani više ne mogu biti taoci političkih prepucavanja, nego se moraju na demokratski način uključiti i iznijeti svoje zahtjeve predstavnicima vlasti koje su izabrali, da bez izgovora, i sada, bezuslovno rade na ubrzanju integracija BiH u Evropsku uniju. U BiH kao jednom podijeljenom društvu, ne postoji baš mnogo ujedinjujućih pitanja koja bi se mogla predstaviti kao zajednički ciljevi. Upravo je opredjeljenje da se ide ka Evropskoj uniji jedna od bitnih političkih odluka oko kojih bar deklarativno postoji konsenzus na nivou BiH. Ne postoji ozbiljna politička partija u bilo kom dijelu BiH da će pred svoje birače izaći sa stavom da BiH ne treba da ide evropskim putem. Mislimo, da su EU integracije BiH, jasno zahtijevane od velike većine građana i Republike Srpske i Federacije BiH, možda je jedina važna tema za sve. Cilj ove peticije je da sami građani iskažu svoju podršku EU putu Bosne i Hercegovine, da izvrše i direktni i indirektni pritisak na predstavnike vlasti koje su sami izabrali i koje će sami birati. Ako želimo da izbjegnemo da naša zemlja padne u veću ekonomsku dubiozu od one u kojoj sada jeste, pravi je trenutak da stanovnici Bosne i Hercegovine jasno iskažu svoju volju i traže odgovorno djelovanje vlasti. Zajedno sa CCI, OKC Banja Luka, KULT Sarajevo, Klub potrošača Srednje Bosne, Forum građana Zenica, Vijeće mladih Široki Brijeg, DC Nove nade Foča, i Paradigma Bijeljina, Udruženje građana “DON” ovu kampanju provodi na području cijele BiH. Pozivamo sve pojedince i organizacije – domaće i međunarodne, zatim javne ličnosti, novinare, akademsku zajednicu i sve ostale aktere javnog života da se uključe kao prijatelji kampanje i svojim ugledom u društvu daju doprinos u ostvarivanju njenih ciljeva. Posjetite USKRŠNJI SAJAM "Građanskog centra"\nUskršnji Sajam "Građanskog centra" posjetite u periodu 18-19 april na malog trgu u Prijedoru! Na sajmu su izloženi ručni radovi i suveniri “Građanskog centra” koji djeluje u okviru Udruženja “DON”.Ova aktivnost provodi se u okviru projekta “Građanski centar” koji finansira Evropska unija kroz IPA program prekogranične saradnje Hrvatska – Bosna i Hercegovina 2007 – 2013.\nDana 16.04.2014. u sklopu projekta ”Obuči sebe da pomogneš drugima II“ koji se provodi na području Novog Grada, održan je sajam ručnih radova, gdje su građani Novog Grada, i šira javnost upoznati sa rezultatima jednog od programa cjeloživotnog učenja u kojem su obučavane nezaposlene žene iz oblasti izrade upotrebnih i ukrsnih predmeta od platna drveta i stakla. Ovaj sajam prezentuje predmete iz naučenih lekcija iz osnova izrade suvenira vezom, dekupage tehnikom i pirografijom, kao i izradu suvenira i ukrasa od stakla i sušenog cvijeća. Edukacije su trajale 3 mjeseca a učesnice sajma danas, kroz ove predivne predmete, pokazuju nivo usvojenog znanja. Sve polaznice su dobile uvjerenje o učešću u programu koji će im služiti za lakši pronalazak posla. Sajam je prodajnog karaktera a sav prihod namijenjen je za jačanje novonastalog udruženja žena “Zlatne ruke”.Sajam je otvorio predstavnik Opštine Novi Grad. Projekat “Obuči sebe da pomogneš drugima II” realizuje se u sklopu UNDP-ovog projekta „Jačanje lokalne demokratije/demokracije III LOD III“ kojeg finansira Evropska unija iz sredstava Instrumenta za pretpristupnu pomoć (IPA) u iznosu od 2 miliona eura u Novom Gradu.\nModul III - "od ideje do EU projekta"\nU period od 12.04. do 14.04. 2014 godine u okviru projekta "građanski centar" održan je Modul III - seminar pod nazivom "Od ideje do EU projekta". Ovom seminaru prisustvovale su nevladine organizacije iz Ključa, Gradiške i Kozarske Dubice. Na praktičnim primjerima učili su kako prepoznati problem, razviti ideju, napisati projekat prekogranične saradnje i popuniti aplikaciju Evropske unije za projektne prijedloge. Kao rezultat seminara imamo razvijena dva nacrta projektnih prijedloga kojima se može aplicirati na sredstava Evropske unije. Projekat "građanski centar" finansira EU, kroz IPA program prekogranične saradnje Hrvatska - BiH 2007 - 2013 Još članaka...\nOtvoren Kamp dječijih osmijeha 2014\n„Kamp dječijih osmijeha 2014“\nEdukacija: izrada suvenira i ukrasa od stakla i sušenog cvijeća u Novom Gradu\n« PočetakPrethodna12345678910SledećaKraj »\tStrana 6 od 43\tLinkovi\tOnline\tImamo 3 gostiju na mreži\tBroj posjeta\tdesigned by raduga


Prošla godina u tehnološkom svetu je prema mišljenju mnogih obeležena pravnim “sukobom” između pomenutih kompanija, a čitava ova saga se nije u potpunosti završila i traje zapravo i danas. Podsećanja radi, kulminacija čitave priče izbila je prošle godine kada je Epic Games hteo da izbegne plaćanje naknade od 30% kompaniji Apple za in-app purchase (kupovina unutar igre), pa je Epic napravio zaseban, alternativni sistem naplate.\nČitava ova peripetija kulminirala je izbacivanjem planetarno popularne igre Fortnite sa AppStore prodavnice, a iza ovog naslova stoji upravo Epic Games. Apple je takođe zapretio da će blokirati distribuciju Unreal Engine softvera koji se koristi za izradu igara, a koji je koristila pomenuta game dev kompanija.\nU ovom slučaju, Apple je izašao kao gubitnik s obzirom na to da je, na osnovu ovog slučaja, viši sud u SAD presudio u korist Epic Games-a i da će Apple od sada morati developerima da omogući da u okviru svojih aplikacija ili igara stave linkove putem kojih mogu da direktno vrše naplate. Takođe treba pomenuti da je Apple prošle godine, nakon pritiska javnosti, odlučio da smanji naknade za pojedine developere na 15% što je na neki način najavilo korenite promene kada je reč o funkcionisanju naplate putem AppStore prodavnice.\nIako nakon nešto više od godinu dana i dalje nema naznaka kada bi čitav ovaj problem mogao da bude zaključen, tačnije kada će Apple prestati da blokira Epic Games, činjenica je da se baš u ovom trenutku na neki način vodi borba za budućnost AppStore prodavnice. Apple priča jednu, a Epic Games drugu priču, a posledicu trpe ni manje ni više nego krajnji korisnici koji za svoje iOS uređaje i dalje ne mogu da preuzmu Fortnite, koji je iz poznatih razloga i povučen.\nUpravo ovu temu u vezi sa funkcionisanjem i poslovanjem AppStore prodavnice u narednom periodu komentarisali smo sa Ivanom Jelićem, autorom podkasta B92 Tehnopolis i direktorom za proizvode i razvoj B92.net.\nRešenja nema ni na vidiku?\nGovoreći o tome koliko bi navedena odluka suda za pomenuti spor mogla da utiče na buduće procese naplate developera i koje bi promene mogle da se jave za sve one koji se bave razvojem iOS aplikacija/igara, Ivan kaže da će čitav ovaj problem verovatno imati ozbiljan uticaj, pre svega zato što će otvoriti ovaj ekosistem za druge servise koji nude usluge naplate.\nPrema njegovim rečima, iOS je naročito važan u ovom smislu imajući u vidu da je platforma na kojoj se dešava daleko najviše prometa, iako nema dominantnu poziciju po broju korisnika ili uređaja na tržištu. “Developeri će imati slobodu izbora sistema naplate što znači zdraviju konkurenciju, niže provizije, a verovatno i nešto povoljnije cene za potrošače”, istakao je Jelić koji je, između ostalog, prokomentarisao dosadašnju naplatu naknade na AppStore prodavnici od 30% koja je i glavni uzročnik čitavog problema:\nCifra od 30% manje je bitna kada postoji konkurencija. Sa jedne strane, 30% može izgledati puno, a sa druge deveolperi koji nemaju resurse da integrišu neko drugo rešenje ili naprave svoje imaju siguran i dostupan sistem naplate koji je u startu besplatan.\nZa nekoga ko pokreće servis ili aplikaciju i nema veliki budžet dostupnost takvog servisa bez početnih troškova može značiti više od “samo” 70% od prihoda. Ne bi trebalo zaboraviti i to da je ovo borba velikih brojeva, najveće uštede imaće oni koji imaju najveći promet, pa iz tod ugla ova odluka može značiti da će umesto jednoj, novac otići drugoj velikoj kompaniji.\nNaš sagovornik dodaje da će Apple velikim igračima verovatno ponuditi još bolje uslove, što je i do sada bila praksa koja je proviziju spuštala do 15%, a što se manjih developera tiče, on smatra da će Apple izvesno još jače igrati na kartu dostupnosti, sigurnosti, lakoće korišćenja i male početne investicije.\nOsvrnuvši se na kraju na trenutni spor između dve kompanije koji bi mogao umnogome da oblikuje funkcionisanje i reputaciju AppStore prodavnice, Ivan dodaje da ne vidi drugi način za suštinsku promenu situacije od otvaranja iOS-a za alternative ekosisteme aplikacija i servisa, bilo da se radi o drugim prodavnicama ili webu kao platformi.\n“Takođe ne vidim da će se to skorije desiti, Apple nema nikakav podsticaj da to učini, bilo pravni ili tržišni. Drugim rečima, konkurencija od prvog iPhone-a ne uspeva bitno da utiče na rast koji Apple pravi iz pozicije koja po trenutnim definicijama nije dominantna na tržištu”, zaključio je naš sagovornik na kraju.


Kim Džong Un posle dvodnevne posete napustio Peking - Svet - Dnevni list Danas\nPočetna » Svet » Kim Džong Un posle dvodnevne posete napustio Peking\nLides Severne Koreje četvrti put u Kini za deset meseci\nPredsednik Severne Koreje Kim Džong Un danas je vozom otputovao iz Pekinga posle dvodnevne posete Kini, o kojoj nisu objavljeni nikakvi detalji.\n0Piše: FoNet 09. januara 2019. 09.32 Izmenjeno: 12.01\nBila je to njegova četvrta poseta Kini u poslednjih deset meseci, a pretpostavlja se da je u vezi sa mogućim novim sastankom sa američkim predsednikom Donaldom Trampom, preneo je AP.\nKim je prema centralnoj železničkoj stanici u Pekingu krenuo nakon ručka sa predsednikom Kine Si Đinpingom u hotelu „Peking“. Pre toga, lider Severne Koreje je u industrijskoj zoni Pekinga posetio farmaceutsku fabriku korporacije „Tong Ren Tang“, gde se upoznao sa tehnologijama i asortimanom proizvoda.\nSevernokorejska agencija Jonap objavila je da su Kim Džong Un i Si Đinping sinoć razgovarali jedan sat, a potom je usledila zajednička večera, kojoj su prisustvovale supruge dvojice predsednika.\nkim dzong un, Kina, Severna KorejaPeking


Dodik: Zdravko Tolimir bio je patriota, veliki gubitak za srpski narod\n/ Plus / Politika / Dodik: Zdravko Tolimir bio je patriota, veliki gubitak za srpski narod\n09.02.2016. u 13:10\nPredsjednik Republike Srpske Milorad Dodik uputio je danas telegram saučešća povodom smrti generala Vojske Republike SrpskeZdravka Tolimira. Ratni zločinac i bivši general Vojske RS-aZdravko Tolimir sinoć je preminuo u Hagu.\nDodik u telegramu navodi da je “sa žaljenjem primio vijest o smrti Tolimira“.\n”General Tolimir kao patriota i visoki vojni stariješina dao je veliki doprinos u Odbrambeno-otadžbinskom ratu i ostaće u trajnom sjećanju u narodu i Vojsci Republike Srpske. Ovo je veliki gubitak ne samo za porodicu i prijatelje nego i za sav srpski narod. Iskreno saosjećajući u bolu koji vas je zadesio, upućujem vam izraze mog najdubljeg saučešća”, navedeno je u pismu predsjednika RS-a.\nU aprilu prošle godine Tolimir je u Haškom tribunalu osuđen na doživotni zatvor zbog zločina nad muslimanima iz Srebrenice u ljeto 1995. godine. Tolimir je tokom rata bio pomoćnik za obavještajno-sigurnosne poslove komandanta Vojske RS-a Ratka Mladića.\nNa doživotni zatvor osuđen je 2012. godine zbog komandne odgovornosti za srebrenička masovna pogubljenja, kao i ubijanje ključnih ljudi bošnjačke zajednice u Žepi – kao bivši pomoćnik Ratka Mladića za obavještajno-sigurnosne poslove u Glavnom štabu VRS-a.


Stari Zakoni u novom odelu • Vivateka\nPočetna / VESTI-zdravstvo / Tema / Stari Zakoni u novom odelu\nStari Zakoni u novom odelu\nPrepakivanje starih zakona\nNacrti novih zakona o zdravstvenom osiguranju, zdravstvenoj zaštiti i apotekarskoj ustanovi imali su januara 2017. javnu raspravu, a u Udruženju „Doktori protiv korupcije“ kažu kako su očekivali da će oni doneti reformu sistema, s obzirom na dugogodišnje probleme u srpskom zdravstvu.\nKoordinator Udruženja dr Draško Karađinović kaže su u prethodne tri godine napravljeni značajni pomaci u ovoj oblasti, ali smatra da nacrti dva sistemska zakona, o zdravstvenom osiguranju i zdravstvenoj zaštiti, ne donose iskorak i novine koje mogu da reše probleme, već su stara zakonska rešenja samo prepisana i prepakovana. Karađinović kaže da je neophodno preuređenje zdravstva preko novih sistemskih i sektorskih zakona, koji bi napravili diskontinutet s važećim propisima iz 2005, jer su oni za deset godina uzrokovali brojne štetne posledice, kako po zdravlje građana, tako i po budžet.\n– Međutim, za takav reformski iskorak potrebni su stručni kapaciteti s novom, svežom vizijom, što očito nedostaje, jer se predložena rešenja u nacrtima sistemskih zakona vrte u okviru neuspešne rutine. Zdravstvena birokratija pokušava da izvrda insistiranje premijera Aleksandra Vučića na neophodnosti strukturne reforme javnog sektora, pa i zdravstva, formalnim legislativnim aktivizmom, pa se pisanje obimnih zakona predstavlja kao reforma sistema, a rezultati bi trebalo da dođu u nekom neodređenom budućem roku – navodi dr Karađinović.\nKoordinator Udruženja „Doktori protiv korupcije“ podseća na to da srpsko zdravstvo odlikuje ogromna potrošnja OVDE, velika korupcija OVDE i slabi efekti OVDE , što bi moralo da vodi u korenitu reformu sistema. Navodi da su u prethodne tri godine napravljeni značajni infrastrukturni pomaci, posle decenije stagnacije u zdravstvu. Karađinović navodi da se dovršava izgradnja Kliničkog centra Niš, kupljeno je osam aparata za zračenje onkoloških pacijenata, uvodi se kvalitetan informacioni sistem posle decenije neuspešnih pokušaja, u Vojvodini pravi se mreža angio sala.\n– Upravo zbog takvih uspeha, bila su i velika očekivanja od predloga sistemskih zakona u smislu kvalitetnih rešenja za neophodne i nezbežne dubinske strukturne promene – navodi Karađinović.\nNacrti zakona o osiguranju i zdravstvenoj zaštiti predstavljaju recikliranje starih rešenja iz 2005, smatra Karađinović koji ne vidi kako oni mogu da racionalizuju potrošnju uz unapređenje kvaliteta.\n– Čudi verovanje činovnika da pogrešna rešenja iz prošlosti, mogu u budućnosti da daju dobre rezultate. I dalje su zadržane odredbe s konfliktom interesa uz mnoge nedorečenosti, koji ostavljaju prostor za institucionalnu korupciju, a time i za nastavak rasipanja. Učvršćuje se birokratizacija, gomilaju organi, strukture i postupci koji su i do sada stvarali samo trošak bez ikakvog pozitivnog učinka. Urađene su neke terminološke i pravno tehničke korekcije u odnosu na sadašnje propise, ali je sve to daleko od neophodnog reformskog reza i savremenog koncepta zdravstva. Ukratko, birokrate iz Ministarstva zdravlja i Republičkog fonda za zdravstveno osiguranje nude prepakivanje starog, pa mislim da nije moguće ova dva nacrta popravljati amandmanima, jer sadrže u sebi strukturnu grešku. Sve to liči na klasičnu birokratsku sabotažu reformskih zahteva – kategoričan je Karađinović.\nJedan od primera neusaglašenosti između sistemskih zakona je i član 60. Nacrta zakona o zdravstvenoj zaštiti, a sada je to član 199, u kojem se kaže kako državni lekar može u dopunskom radu da radi privatno, a tu mogućnost koristi 7.000 lekara iz bolničkog sektora.\n– Član 139. Nacrta zakona o zdravstvenom osiguranju predviđa izabranog lekara u ugovornom odnosu sa RFZO u domu zdravlja, kojih ima 8.000. Da li izabrani lekari mogu da rade dopunski rad kao privatnici i da leče pacijente-osiguranike čije je lečenje RFZO ugovorio kod izabranog lekara? Kako da RFZO pristane da izabrani lekari koje već plaća, posle podne u dopunskom privatnom radu leče iste osiguranike koji sada dodatno plaćaju iz džepa, iako su platili zdravstveni doprinos? Da li ovakvo stanje ne obesmišljava obavezno zdravstveno osiguranje, da li se stvaraju veliki korpusi lekara s različitim pravima – navodi Karađinović i napominje kako na ta pitanja na javnoj raspravi nije dobio odgovor.\nUrediti srpsko tržište lekova\n– Zakon o apotekarskoj delatnosti, iako kasni 15 godina, jedini ima reformski potencijal, kojim treba da se uredi srpsko tržište lekova i medicinskih sredstava koje na godišnjem nivou iznosi više od 700 miliona evra. Ovim zakonom će biti rešeno i pitanje neprestanog stvaranja dugova državnih apotekarskih ustanova prema privatnim veledrogerijama, koje danas iznosi 100 miliona evra. Broj apoteka kojih ima oko 3.000 i to 1.000 državnih i 2.000 privatnih, biće smanjen bar za 1.000, ako se usvoji zakon. Nejasno je formulisan predlog oko mogućnosti osnivanja apotekarskih lanaca, što bi moglo da ugrozi obavljanje apotekarske delatnosti u obliku privatne prakse. Nadajmo se da predlagač zakona neće podleći pritisku trgovačkih lobija i da će primeniti model iz evropskih zemalja – kazao je Karađinović.\nIzvor:Dnevnik Obrada:Vivateka Foto:Flickr\nPrirodom do zdravlja (108)\nTrčite u društvu\n20. Septembar 2017. 0\nOsam razloga zbog kojih ćete od sada uvek koristiti cimet\n13. Decembar 2016. 0